url: =Pawlpi Thu Lamlak Nihna | Khangnote Hanthotna 2 ~ MUC\nPawlpi Thu Lamlak Nihna | Khangnote Hanthotna 2\nAdmin 10:31:00 PM Articles, Religion Articles\nKhangno Te Hanthotna\nKhalam Dinmun Sang Zaw Zam In\nItna siangtho in dinmun a sang zaw hong puakin, Pasian’ thute theih theihna hong khang sak dinga, a kicing lopi-in hong lungkim sak mawk lo ding hi. Khristian hi’ng a ci mi a tam zaw in, a kisia thei leitung nate a ngahna ding uha a hanciam zahun Pasian’ thute a theih theihna dingun lawpin, kinin hanciam uh hi leh a ngah ding uh khalam hatna pen phawk kha lo uh hi. Khristian hi’ng a ci mihonpite khalam ah a tun tom ding mahin lungkim uh hi. Pasian’ Gam leh Ama dikna zon masak dingin ngaihsun lo uh hi. Tua a hih manin Pasian biakna lamah nopsakna pen amau’a dingin thu thukpi khat suaka, amaute in tel zo lo uh hi. Amaute in theihna kician tak tawh Khris thei kha lo uh hi.\nPasian’ thute ah tun tomna khelbai banga a omna uh tawh a lungkim mite a numei a pasalin thakhatin vantung kipuak to hen la, tua lai-a a om a sang a siangtho kicinna- mi khempeuh a ki-itna, mai suah khempeuh a lungdamna, Pasian leh Tuuno pahtawina a ngaih a kilem mahmah late a kisakna, tokhom tunga tu pa’ maitang leh Tuuno kiang pana mi siangthote’ tungah khawvak a taan denna mun kimu sak vat leh; a sang zaw leh a lian zaw lungdamna a ngah ding uh om lai a hih lam kithei sak leh, Pasian’ nopsakna amau zong hong ngah zaw dinga, gen zawh lohna a bei thei lo thupina leh nopsakna panin nopsakna a thak leh a lian zaw hong ngah thei ding uh a hih teh tua bang mite zong vantung mite lakah omin, a la uh sak pihin, Pasian leh Tuuno’ kiang pana hong tang khia a siangtho vangliatna amaute in a thuak zo ding hiam? Ci-in ka dong hi. Hi thei lo ding hi. Vantung kampau a theih theihna dingin. “leitung lunggulhna kihhuaite tawh kipelha, Pasian’ pianzia” a puak theihna dingun amaute’a ding hunpha kum tampi kikhang to zo hi. (2Peter 1:4). A lungsim uh leh a pumpi uh’ hatna a zatna dingun amaute in duhhop nasepna nei uh hi. Siit nei lo-a Pasian’ na sep ding hanciam nuam lo uha, tua pen masuanin nei lo uh hi. Leitung vaite thu masa-in koihin, a hatna khempeuh uh zang uha, Pasian’ thu a ngaihsut hun uh tawm mahmah hi. “A siangthote siangtho lai ta hen, a kihhuaite kihhuai lai ta hen,” cih khensatna nunung khit ciangin tua bangte kikhel thei nawn se ding hiam? Tua hun hong tung ding hi.\nKhalam thute ah nuam a sa dinga a lungsim a pantah mite, lak tohna a ngah dingte hi uha, van pana a tang sesa vanglianpi tawh a kisusia dingte hi lo uh hi. Lai siamna zong na nei kha ding hi. Lasak siamin laigelh zong na siam kha ding hi. A hi zongin tuate in vantung’a dingin hong kiging khol sak hiam? Pasian’ thukhenna lianpi ah na din theihna dingin tuate in bang hong huh thei hiam? 2T,laimai 266,267.\nVantung Zia-leh-tong Leitung Ah Ngah Kul\nThei khial kei un. Pasian a kikhem thei ding hi lo hi. Sianthona longal bangmah dang in vantung’a dingin hong kiging khol thei sak lo ding hi. A siangtho gamtat hoih hong nei saka, a kineih thei lo khawvak sunga a om Pasian’ omna sung a hong tum sak thei ding pen cihtakna tawh Pasian zahtakna bek a hihi. Vantung zia-leh-tong leitung ah ngah kula, tua lo-in cikmaha kingah ngei ding hi lo hi. Tu laitak sanga a baih zawa na hanciam theih ding hun a hong tung dingin ngaihsun kha kei in. Pasian tawh na kigamlatna nisimin khangkhang hi. Na hanciam ngei zah sanga a kan zawin a tawntung’a ding kiging khol in. Laisiangtho a kin ding, thunget kikhop a lawp ding, Pasian’ thu lungngaih hun nuam a sa ding leh, Pasian tawh kikholh hun nuam a sa zaw kan lai dingin na lungsim pantah in. Vantunga om lapawl sungah na kihel nop leh vantung thu bek ngaih sutin nei in. 2T,laimai 267,268.\nPasian’ Hong Itna Sang In\nBeersheba-a a mangmuhna sunga a kisawlna thu manga Izak tawh khual a zin a citak Abraham ka phawk kik hi. Biak piakna mun ding kong lak ding hi ci-a Pasian in amah a gensa mual ama’n hong galmuh hi.\nPasian in sawl a hih manin, hehpihna a nei a pa in khut ling kawmsa-in Izak hen hi. A pa’ cihtakna mu a hih manin a tapa zong a kigawh ding ut hi. Na khempeuh kisa khol khina, a pa’ upna leh a tapa’ kipiakna a kisittel khit ciangin, a tapa a thahna dinga Abraham in a liik toh khut pen Pasian’ vantung mi in khawl sakin, pha zo hi ci hi. “Tu-in, tapa khat na neih sun hong haza lo na hih manin, Pasian zahtak takpi na hih lam ka thei hi.” Piancilna 22:12.\nEite’ phattuamna dingin hih Abraham’ upna a kilat huaina na kiciamteh hi. Bang zahta-in haksa-in dah huai ta se leh, Pasian’ hong sawlnate ah lungmuanna ih neih ding hih thu in hong hilh hi. Tate in a nute a pate uh leh Pasian’ thu amanna ding uh zong hong hilh lai hi. Pasian’ tungah ih piak ding bangmah a pammaih om lo a hih lam zong tua Abraham’ thumanna in eite hong hilh hi.\nSimmawhna, bawlsiatna, zawnna, gimna, kosiatna leh singlamteh tunga sihna a thuak dingin Pasian in A Tapa phal hi. A hi zongin tua mun ah: “Pha zo hi, Ka Tapa aw, Nang’ sih kul nawn kei,” ci-a lungdam thu a puak ding vantung mi om lo hi. Izak tungtang mah bangin, Ama zumhuai sihna ding panin a tawp khakna ah Pasian in a dal ding vantung mite kipai sak lo hi. Thukhenna zum panin kalviri mual dong mah kisimmawh bawl lai hi. Kizahko-in, kikhel bawlin, kicil phih hi. Singlamteh tungah a lu kuuna a sih dong mah Amah a mudah te’ nuihsatna, neihpikna leh kosiatnate thuak hi.\nHih bang gimna a thuak dinga A Tapa a hong piakna sanga a nasia zawin Pasian in hong itna hong lak thei nawn ding hiam? Pasian in mihing a hong piak pen a khawnkhong a kicing Ama hong itna a hih mah bangin, Amah in ei’ tung panin ih muanna , ih thumanna, ih lungsim buppi leh ih lawpna khempeuh zong a kicing mah hong ngen hi. Mihing in ih piak theih ding khempeuh Ama’n hong ngen hi. Ei’ kipiakna pen Ama hong silpiak tawh a kikhaikim a hih kul hi. Kim takin a kisam om sak lo ding hi hang. Pasian’ tungah leibate ih hihi. Ei mahmah a kima utna tawh ih kipiakna lo tawh a hi thei lo ding thu Ama’n ei’ tung pan hong kal hi. Utna tawh thuman lianlianna hong kal hi. Tua hi kei leh Ama’n hong sang lo ding hi. Tu mahmahin Pasian’ hong itna leh pahtakna ih ngah thei ding hi. Hih lai asim mi kimkhatte’a dingin tu kum pen kum nunung hi thei ding hi. Lungsim takpi tawh zonga Ama deihna lungdam taka a sem mite Khris in a piak lungnopna sanga leitung gualnopna a teel zaw, hih hanthotna a sim khangnote’ lakah khat peuh na om kha uh hiam? 3T,laimai 368,370.\nHong Kitawikhai Hi.\nPasian in ih zia ih tongte, ih gamtatnate leh ih lungsimte, biakinna tawikhaina tawh hong khai hi. Ih lungsimte Ama lamah hong kaihna dinga singlamteh tunga a si, hong Tanpa in ki-itna leh thumanna ah na leek zo kei uh hi, a hong cih ding lau huai mahmah hi. A lian a manpha silpiakte Pasian in ei hong pia hi. Lam khiala khawmial sungah ih pai lohna dingin khawvak leh Ama deihna theih theihna ei hong pia hi. A nunung thukhensatna ah hong kitawikhai-a, leek zo lo-a a lau-huai thaman ih ngah ding pen, a kibawl kik thei ngei lo ding a kihtak huai khialhna a hihi. Khangnote aw, Pasian’ laibu sungah na minte uh muh zawh lohin a om kha diam?\nAmah tawh nasem khawm na suahna dingin Pasian in Ama a ding nasep khat nang hong guan hi. Na kim na pamah hot khiat ding mite om hi. Na hansuah theih ding, hanciama na sepna tawh thupha na ngah sak theih ding mi tampi om hi. Mawhna panin dikna lamah mite na hei thei ding hi. Pasian in thu hong sit ding a hih lam na theih ciangin, thungetna ah cihtakna a kisap lam leh, Satan’ khemnate do dinga vil cinten ding a kisapna na phawk ding hi. Khristian taktak na hih leh, tahdah zualzanga kizepna tawh kiphasaka na om sangin, leitung khawmial gamtatnate’ hangin na tau nuam zaw ding hi. Gam sunga a kibawl kihhuainate’ hangin khuisa-a a kapte’ lakah na kihel ding hi. Kihisaka, ki-zuuna, mi’ muh dinga kizem dinga Satan hong zolnate na nial ding hi. A thupi masuante don lo-a hih a ginalo nate a kin dingin lungsimte kawcikin pilna zong tawm hi.\nUt hi le-uh tu huna khangnote Khris tawh nasemte hi ding uh hi. Tua banga sepna tawh a upna uh khauh in Pasian’ thu a theihna uh khang ding hi. Tupna hoih khempeuh leh a hoiha gamtatna khempeuh nuntakna laibu sungah kiciamteh hi. Amau’ lungkimna ding beka anuntakna uh leh, tulai nuntak gina lo tawh a pilna uh a hai sak uh pen mawhna lian a hih lam khangnote ka mu thei sak, ka phawk thei sak naum mahmah hi. A ngaihsutnate uh leh a kampaunate uh, hih leitunga a gina lo a a lawp huaite’ tungah amaute in laam to nuam uh hen la, Pasian’ min than sakna ding tupin nei le-uh, thu theihna khempeuh a pailet Ama lungnopna pen a mau’a ding a hihi. 3T,laimai 370,371.\nPasian in khangnote, lawpna lungsim a nei mite a hi ding, Ama na sepna ah a diang pah lianlian ding leh sep ding a om peuh a sem dingin deih hi. Pasian’ min thang saka mihingte’ tungah thupha a tun sak theihna dingun, amaute’ mai-a om kidona hang taka a do ngam ding, a tangzang a galhang, lungsim siangtho a nei khangnote Pasian in cial hi. Khangnote te Lai Siangtho bek mah sinin nei nuamin, a lunggulhna hoih lote uh bei sak nuam uh hen la, amau a Piangsakpa leh a Tanpa uh’ thu ngai uh hi leh, amaute Pasian tawh kilem bek tham lo-in, amau mahmah mi-thupi suak ding uh hi.\nNa paina khempeuh ah khawvak keng in, khensatna mel anei lo na hih loh lam, kholhpih hoihlote’ zolna a zui pahpah lo na hih lam, tupna kician a nein a hih lam kilang sak in. Pasian’ min a dai sak mite’ thugenna a mang pahpah dingin om ke’n la, siatna panin mite a puah pha, a sam khia leh a hon khia dingin hanciam zaw in.\nThungetna muang in, Amau leh amau a kilangpan mite, lungnemna leh kiniamkhiatna tawh zol in, Khialh na pana mi khat hon khia-a, Khris’ dialkhai nuai tunpihna in, vantung ah lungdamna piang sakin, na lungdamna lukhu ah aksi khat hong hi ding hi. Hot khiatna a ngah mi khat in, Pasian’ deihna banga a gamtatna hangin huzap nei-in, midangte hotkhiatna thu thei sawn sak dinga, tua bangin nasepna tangzai ding hi. Thukhen na ni ciangin tua nasepna bang zahin tangzai cih hong kilang phing ding hi.\nKa sep theih bangmah om kei ci-a na ngaihsut man in Pasian’ na na sep ding uaikai kei in. Na sep theih sunsun thumaan takin sem in. Na hanciamna tawh ki-zuiin Pasian in hong sem ding hi. Topa’ lungdamna sungah a tum dinga a kilawm mi hi ci-in nuntakna laibu sungah na min hong khum ding hi. MYP, laimai 21-23.\n(Pawlpi thu lamlak 2na)


timestamp: atn

url: =Global Buanli Family: Tulaai Leitung Thuthang tuamtuam updates Dec 10, 2013\nTulaai Leitung Thuthang tuamtuam updates Dec 10, 2013\n· Zomi te Pasian in thupha ongpia in Kentucky state USA, pan Pa Pat Tung@Patung US gaalkaap san 2 in FBI nasep seemtheih nading akisamteng ngahta ahihman in Topa minthang ta hen! Zomi sung ah amasa peen hiding in kalam en hi.\n· ZCD party leh Kawlgam Immigration makaaite Yangon khuapi ah tuni 12/10/13 ni in kimu thei uha, 2014 kum misimna ah Zomi cihding tawh kisai dotna dawnna kinei thei uhhi. Zomi acinuam ten kici thei a, kip sakna ongnungpaiding ci ahihman in lungdam huai mahmah thu ahihi. Ikhua ciat ah Zomi cisakding hihang tutung a ikhahsuah leh Zomi icihtheihnading hunhoih in ongkhengding hi.\n· Yangon khuapi sung Mayankong veeng a om Gandama Whole sale vanzuakna 12/09/13 ni in meikaang a, mi 7 si in pawlkhat liam uhhi.\n· Kawlgam sung a om Mualtungmi thautawi kheempeuh leh Kawlkumpi te anihveina kilemnatawh kisai thukikup na December 17-25 nidong KNU te huangsung munkhat ah neikiding ci in KNU te in 12/10/13 ni in taangkokhia uhhi.\n· Nelsan Mandela sih gaalna sung ah alamdang mahmah in 1961 pan akiho vetlo Cuba ga I President Raul Castro leh President Obama 12/10/13 ni in kibansah kha mawk uhhi. Tuabek hilo Afghanistan President Hamid Karzai leh President Obama zong kibansah khalaai uhhi.\n· Thailand PM Yingluck Shinawatra apanmun pan akhawlnading adeihlo mipite in lungphona aneih saan laitak un PM Yingluck Shinawatra in February 2,2014 kiteelkikdong kakhawl keiding hi ci in Thai TV pan 12/10/13 ni in taangkokhia hi. Lungphonabawl makaai Suthep Thaungsuban inbel PM atutna pan atuahdong lungphona kizom tosuakding ci in genkhia hi.\n· China gam khanglam Shenzhen khuapi sung a om lokho mite vanzuakkhopna Bazar 12/10/13 ni in meikaang a, meiphelh mawtaw 29 leh meiphelhnasem 145 in anuai keei uhleh mi 16 sihsuah veve uhhi.\n· US President Obama leh New York Mayor Michael Bloomberg te ngahding a guu kisawh laai akhak hiding a ki um mawh Texas state mi kineihsiam Actress Shannon Richardson,kum 35 in 12/10/13 ni in kakhial mah hi ci in pulaakkhia ta hi. Amah peen June kha sung a upmawh mat hi a kum 18 thong ah kikhumding ahihi.\n· CAR Central African Republic a Muslim leh Christian te buaina hang in gaalhuh a pai Pianitit gaalkaap asi nih te French President Francois Hollande in 12/10/13 ni in zahtaakna pia hi. Hih paltan nihte 12/06/13 ni a si uh hi a tu in CAR ah Piantit paltan 1,598 omlaai uhhi. Hih buaina hang in mipi 394 si uhhi.\nPosted by Thang Khawm Pauzomi at 12:43 PM


url: =Find Top Nannies in Mishawaka, IN | Mishawaka Nanny Services | Sittercity\nFind the affordable nanny you want in Mishawaka, IN\nMore nannies in Mishawaka\nWhat is the going rate for nannies in Mishawaka, IN? Accordion Dropdown Arrow\nWhat kind of nannies can I find in Mishawaka, IN? Accordion Dropdown Arrow


url: =Malaysia, Johor aom datsisai ah pasalkhat aki thahlup laitak Video ki khahkhia :: ZOMI DAILY\nposted on 17 December 2017 at 11:58 pm Lomkholna: Malaysia, News, Sawltak, World\nMalaysia, Johor Baru khuasung aom mawtaw datsi zuakna saikhat ah mi 1 aki thahlup laitak Video ki khahkhia a, mulkimhuai mahmah hi. Taman Pelangi, Jalan Sri Pelangi aom mitampi in anawkdet Petrol Station khatah thupiang tuni Sunday (Dec 17) nitaklam in thupiang ahihi.\nTua Petrol Station ah pasal kum 30 gualpawl khatin amawtaw Volkswagen Polo khawlsak in, Tyre teng Checking bawlbawl hi. Tualaitak in adang BMW mawtaw akangkhat hongtung in, tua mawtaw tungah atuang pasal 4 te kumkhia uh a, atungmasa pasalpa buanhuan uhhi.\nNitaklam 7:30pm hunpawl hi a, tua pasal 4 te’n launeilo, awlmawh neihtuak vetlo in, Petrol Station ah midangte muhtang mahin tuapa abawlsia uh ahihi.\nHihvai tawh kisai in palik thunei ahi Johor police chief Comm Datuk Mohd Khalil Kader Mohd in agenna ah tua bawlsiat athuakpa ii mawtaw sungah azizong atuang hi a, apasal akibawlsiat amuh ciangin taikhia vingveng in midangte tungah huhna ngen cihi.\nTualaitak in apasal pen adang pasal 4 te’n mawtaw sungah lutpihsawm uh a, ahi zongin apasal pen kitomgawp in, lutnuamlo hi.\nTuabangin aki tomgawp ciangin pasal khatin a awm aveilam ah temtawh dawtsuk a, apasal zong leilak ah tuksuk hi.\nVideo: Man dead in attack at Johor Baru petrol station\nTuakhit ciangin tua pasal 4 te mawtaw sungah lutkik uh a, apaikhiat kawmin mawtaw tawh apasal pen nihveitak atungah taihsuk sawnsawn uhhi. Tuabek thamlo, tua pasal 4 te’n Petrol Station panin apaikhiatding ciangin losan “firecrackers” halpuakkham uh a, agei aom te patausak mahmah uhhi.\nTua thupiangteng amukha azi tungpan in Police te’n Statement hoihtak lapah uh a, abawlsia tua pasal 4 te mattheih nadingin Police te’n ahanciam laitak uh cih theStar pan kiza hi.\nPolice te’n hih buaina vaipen ki suamlupna “Murder Case” in ciamteh uh a, abawlsia pasal 4 tethu atheikha khatpeuh, Information anei khatpeuh in amanlang in Police Hotline ah hong zasak un ci’n tangkokhia uhhi. Malaysia gamsung migilo te gamtatzia pen gamhmahmah, cikziat huai mahmah hi. Sawltak #zomidaily\nPrevious: Hong Kong ah phalbi khuavot huihlak ah Cable Car tuanlaitak mi 210 awkcip\nNext: Philippines ah huihpi guahsia hangin mi 30 si, mi 89,000 vall ki hemkhia


url: =Cialis otc hong kong All categories Allergy & Asthma Antibiotics Antivirals Cardiovascular Health General Health Hair & Skin Care Men’s Health Mental Health Muscle Relaxants Sexual Health Women’s Health\nFracture buy cialis over viagra cialis levitra singapore the counter cialis otc hong kong hong kong of in coverage cialis medicare part viagra efectos south africa d uenza (see may increase compliance Cialis over the counter hong kong - Figure is cialis over the counter hong kong 8. you can search for words in both languages at once. View options. View options.


url: =U.S. President Obaman leh Russia President a kilem mah diam ki kelki mahmah uh nasep dan te\nU.S. in vanlam pan May ka a kipan campaign a bawlna hangin ah, tuni ciang ISIS bupi 70 bang ki thatlum khin ta hi cih thu U.S. defending air campaign pan Warren in genkhia hi.\nRussia kumpi Putin in Tuesday ni a genna ah ko pen Syria ah ka kihelna uh pen ahang in hih Leitung in bitna omna ding deihna hang pi hi pen hi cih gen khia hi.\nRussian te'n vanlam pan air campaign bawlna pen ISIS te a do taktak hikhol hi cih 50% pen rebel te kap uh hi cih U.S. ten gen hi. A nasep dan uh pen khual neilo in gamsep hi cih zong U.S. Army Col. Steve Warren in gen beh lai hi. Russia te in ISIS te a kap mah hiam cih pen uphuai lo hi cih in U.S. in muangzo lo uh hi.\nin time written essay link\n1/27/2017 02:57:53 pm\nThis post is about the two country and these both country are very nice and developed or very successful countries in this post the news tell about their good relation is very good that the president of both countries are meet and do good discussion.\n2/15/2017 03:23:11 pm\nMany page proprietors still unaware of finding out about how to get more points of view on their page. Nevertheless, there are a couple pages that constantly control them about it so they should consider on web about it's best tips.


url: =FGATulsa Biak Innpuah kipan ta – FGA Tulsa\nTop’n apawlpi lamin,Ibiakpasian huhna tawh pawlpi mi ong khangtoto a,biakinn sungah kita zo nawnlo ahih manin,tu-in biak inn anunglam mi 100 val tat theih na dingki khanta hi.Zun buk,ekbuk zong ki bawlbeh dinga,tua ban ah Carpet leh tutna zong athak inki laih gai dinghi.Innliim zong alian zaw in bawlin,tut theih nading in zong ki bawl ding ahihi.Lighting zong ki bawl ding a,mailam ah Media lam ah Video te zong siangzaw dingin i lam enhi.\nHih biakinn bawl sungin zong ki khop te ki pelhlo in,ki khawm suak thei veve dinghi hang.Zunbuk bawl laitak in apualam ah thak theih nading in,company te in zat theih pakdingin aki cingtak in ongpua ding uhhi.Mawtaw Parking zong ki behlap lai ding ahihi.Kha thum sungphial ki bawl ding ahih manin,ahoih theipen in i zawh theihnang in thungetna ah phawkciatni.Topa’n apawlpi thupha pia in ong pungsak semsem ta hen.Amen.\n← ခြင့္လႊတ္ျခင္းကို လက္ခံပါ။ လြတ္ေျမာက္ျခင္းကို သိမ္းပိုက္ပါ။\nKHRISTIAN INNKUAN LEH PIAKKHIATNA →


url: =USA :: Page 23 :: ZOMI DAILY\nposted on 31 January 2016 at 4:37 pm Lomkholna: News, Sawltak, USA, World\nposted on 27 January 2016 at 4:06 pm Lomkholna: News, Sawltak, USA, World\nUS gamsung Washington State ii khualianpen ahi Seattle ah Tuesday ni in thau kikapna buaina khat om ahih manin, mi 2 in sihlawh a, adang mi 3 zong liam cih Fox News in genkhia hi. Hih thaukapna hangin …\nContinue Reading about US Seattle khuapi ah mi 2 kikaplum, adang 3 liam →\nposted on 23 January 2016 at 11:04 am Lomkholna: News, Sawltak, USA, World\nUS gamsung Oklahoma State sungah palik nasep asemkhat ahi Oklahoma City Police Officer khat numei vaitawh kiman a, thong kum 263 sung kiading cihthu Reuters News pan kiza hi. Hih Oklahoma State pen US …\nContinue Reading about Oklahoma palik khat numei vai tawh kum 263 sung thongkiading →\nUSA Oregon College sung thauphialkapna hangin mi 10 si Thursday ni in USA Oregon State sung aom Umpqua Community College ah migilo khatin mipi phialkapgawp a, mi 9 kaplum cih Fox News in genkhia hi. …\nContinue Reading about USA Oregon College sung thauphialkapna hangin mi 10 si →\nBoston Marathon ah Bomb puakkhamsakpa sihdan kipia USA gamsung ah abeisa 2013 kum Boston Marathon tai kidemna ah Bomb apuak khamsakpa Friday ni in sihdan kipia cih Fox News in genkhia hi. Tuapa …\nContinue Reading about Boston Marathon ah Bomb puakkhamsakpa sihdan kipia →\nposted on 16 May 2015 at 10:28 pm Lomkholna: News, USA, Zomi\nUSA Visa ngah lungdam pihna Dear all, USA Taxas, Dallas ah 2015 June 12-14 sung a ki bawl ding GCCF ( Global Chin Christian Fellowship ) Annual khawmpi ah a ki hel dingin Tahan Baptist Church pan …\nContinue Reading about USA Visa ngah lungdam pihna →\nNew York ah innkhat puaktam in meikang Thursday ni in New York City's East Village aom Apartment khat puaktam in kuangzaizai ahih manin meiphelh Firemen te buaimahmah uhhi. Hih inn kicim meikang …\nContinue Reading about New York ah innkhat puaktam in meikang →\nposted on 21 March 2015 at 9:32 pm Lomkholna: News, Sawltak, USA, World\nNew York meikatna hangin naupang 7 si, 2 gimmahmah New York, Brooklyn khuasung meikatna hangin naupang 7 in sihlawh a, adang naupang 2 tezong gimmahmah uh cih Fox News in dendiak mahin tangkokhia …\nContinue Reading about New York meikatna hangin naupang 7 si, 2 gimmahmah →\nSouth Korea aom US Ambassador pa tempan tawh at thuak South Korea gamsung aom US Ambassador pa Thursday zingsang in Seoul khuapi sungah tempan tawh amai leh akhut ki kuihsak, ki at sak cih Fox News …\nContinue Reading about South Korea aom US Ambassador pa tempan tawh at thuak →\nposted on 26 February 2015 at 2:36 pm Lomkholna: News, Sawltak, USA, World\nNew York City pan ISIS galkap tumsawm mi 3 te New York City khuapisung ateeng mi 3 te'n ISIS galkap tumding in ki thawisawm uh cih thuthang Fox News pan kiza hi. Hih mi 3 te US gampan apaikhiatma in …\nContinue Reading about New York City pan ISIS galkap tumsawm mi 3 te ~ ZD →\nThursday sunlampawl in "University of South Carolina" sanginn huangsung ah Murder-suicide ci'n ki thahlupna vaibuaina khat piangmawk ahih manin mi 2 in sihlawh cih Fox News pan kiza hi. Thursday …\nContinue Reading about University of South Carolina ah Murder-suicide hangin mi 2 si →\nposted on 29 January 2015 at 9:52 am Lomkholna: Google, News, Sawltak, Tech, USA\nAtlanta, Charlotte, Nashville, Raleigh-Durham khuapi te ah Google Fiber Internet ki ngah tading Google Company te'n US gamsung aom khuapi pawlkhat ah Internet Speed amanlantheih nading in Fiber-optic …\nContinue Reading about Atlanta, Charlotte, Nashville, Raleigh-Durham khuapi te ah Google Fiber Internet ki ngah tading →\nKawlgam pan US sangkahte sungtum pusuah awl mahmah ta Leitungah Pilsinna lamsangpen US gamsung ki utpen hi ahangin Kumpi hoihin Pilna adingin sum akicing in nei ahihman ahi hi. Sum kicing ahihman …\nContinue Reading about Kawlgam pan US sangkahte sungtum pusuah awl mahmah ta →\nposted on 2 December 2014 at 12:12 pm Lomkholna: News, Sawltak, USA, World\nUS gamsung West Virginia ah thau kikapna piangleuleu US gamsung West Virginia State sungah Monday ni zingsanglam in thau kiphialkapna piangleuleu hi. Monday ni zingsanglam in mun thum ah thau kikapna …\nContinue Reading about US gamsung West Virginia ah thau kikapna piangleuleu →\nposted on 20 November 2014 at 4:50 pm Lomkholna: News, Sawltak, USA, World\nFlorida State University ah thaukapna piangleuleu, mi 2 si US gamsung sanginn huangsung ah thau kikapna thuthang kiza leuleu hi. Florida State University ii Library sungah thautawi khatin mi phialkap …\nContinue Reading about Florida State University ah thaukapna piangleuleu, mi 2 si →\nUS te'n zui ding ~ Cin Ngaih A kisap leh zong ISIS te tung nading hell khuk ciang dong va zui ding hi hang ci in, US vice president Joe Binden in sangkah ni thum ni in gen hi cihi.President Obama in …\nContinue Reading about US te’n zui ding ~ Cin Ngaih →\nZomi te masuan a ettehhuai leh a enhuai United States makai te (2012 US Presidential Election Campaign tawh kizui in) United States of America gam pen tuciang dong leitung kumpi cileng ki khiallo …\nContinue Reading about Zomi te masuan a ettehhuai leh a enhuai United States makai te →


url: =Nuntakna lukhu vs Covid-19 ~ Sian Kop Lian :: ZOMI DAILY\nNuntakna lukhu vs Covid-19 ~ Sian Kop Lian\nposted on 17 March 2020 at 8:17 pm Lomkholna: News\nLeitungbup hong linglawngsak aminthang vangvang natna ten hongnawk laitak in, bang bang piang ta le Pasian tung thungen in, tha lakhawm ni. Matthew 16:13-18, lungngai khawmni. Tu in Caesarea Philippi gamah Zeisu a hong tun ciangin a nungzuite kiangah,” Mite in keimah, Mihing Tapa, kua hi hong ci uh hiam?” (ZSV)\nZeisu leitung hong paima kum 300, hun lai in, galhang minthang Alexander the Great makaihna tawh Greek minam te hong thahat in, leitung bupphial ah kizel-in hong minthang mahmah uh hi.\nBekthamlo-in, amau upna Greek mythology tungtawn in hongpiang khia pasian neu neu tampi om hi cih upna polytheism honglang mahmah in,Judah minam te sung mahmah ah zong hong kizel in, Zeisu hongpai masiah kum 300 sung bang Judah minam ten tua upna nazui in na muangkha uh hi.\nLunghimawh or patau mangkam in panic ih cih cih zong , greek te pasian Pan god a kici , apumlang khat mihing hi in a lang khat kellu (goat)tawh a kigawmkhawm khat hi in, khat vei gamlakah phiit , flute pan-flute aki ci, phiit khat hongtum le , a za kha khempeuh tua phiitging lau in taimang uh hi ci. Tua huhau in , lauthawngna panic ih cih kammal hongpiang khia hi. The term panic to express when someone is acutely a fraid.\nTomlakna: (cultural insights into the words and deeds of Christ p.60) Bangzah ta in, tua upna kizelzo cih Acts, Sawltak 14:8-13 na simleng kimu thei hi. Barnabas bang Greek te pasian namkhat ahi Zeus ci-in nasam uh a, Paul bang Hermes, the priest of Zeus cih bangin min navawh in na sam liang uh hi.\nTuni dong mah tua upna leitung bup ah kizel in, Zomi te nangawn in hunkhat lai in a na ciin mahmah uh upna (pasian ten thei nave) tanglai pi le pu te kampau.\nZeisu in, hihthu te azak ciangin, anung zuite kiang ah, ” Mite in keimah, Mihing Tapa, kua hi hong ci uh hiam?” Cin na dong hi, ahangin Greek minam te upna in mitampi nahuzap khinzo ahih man a hi hi.\nAnungzuite sung pan in, Peter in na dawng in, ” Nang in a nungta Pasian Tapa,khazih na hi hi” ci in na dawng hi. Aneu 18 na ah, ken kong cih in ah nang in Peter na hi hi. Hih suangpi tung ah ka pawlpi ka lam dinga, Hades kongpite in a zo kei ding uh hi.\nZeisu in kei adingin, tawntung nuntakna lampi hi ci in a um mikhempeuh in Pasian pawlpi mi kihipah in, tua pawlpi in ei mahmah mimal sung ah Zeisu khazih hong tendenna honggen na ahi hi.\n1 Corinthians 10:4 na ah,A vekpi mah un kha tawh kisai tui na dawn uh hi. Bang hang hiam cih leh amaute a tonpih, kha tawh kisai suangpi panin tui na dawn uh a, tua suangpi pen Khrih ahi hi.\nIh kiim i pam ah, natna satna thu tuamtuam hong om ciangin, Zeisu honggente lungngai kawm in a mah a muang mite le a phuhsa pawlpi tung ah hell kongpi te in a zo kei ding hi cih, Zeisu kammal tawh thala in, thungetna ah akua maciat kiphawk kim tek ni. Sian Kop Lian (Bangalore)\nPrevious: Chin State sungah ahoih mahmah Tedim’ vanlengtualpi munding ~ Dr. Dongno\nNext: Pa leh Ta ~ Sia Ngul Za Tung


url: =Kipawl khawm a khantohna tawh kisai kamuh na pawlkhat ~ Pau Do Lian :: ZOMI DAILY\nposted on 16 November 2015 at 10:00 am Lomkholna: Article, Paudolian\nThupatna: Kipawl khawm community) cih kammal pen atuamtuam in kikhen thei hi. Munkhat peuhpeuh khuapi ahizong in khuaneu ahizong in, a om/teng khawm, lunglut na kibang a kipawl khawm (community of interest) cihbang in ih omna mun tawhkituak in kiciangtan lo in kipawl khawm cih kammal Flo Frank leh Anne Smite ten na hilhcian uhhi.\nNidang (industrial era) hunlai in khantoh na bang naci muh uh hiam cihleh? A hatna, a manlan’ na(speed), a tam’na leh aliatna (volume or size) cihbang in khangto cikammal na zang uhi. Tuhun ciang in mipil ten amau pilnatawh kisai in amuhkhiat na vuah ahat, amanlang leh atam alian khempeuh hoihzawtuan lo, khangtozawtuanlo hi cih namu uhhi.\nGen tehna in hih ihten na Leitung i 75% pen tui vive hia, asiangtho tuidawn theih pen 2% hi in tui atam mahmah hang dawn theih tui tamlo ahih man in adiakdiak in Kawlgam sung muntam pi te ah tuisiang dawnding kitaang sapman in natna ataumtuam (diarrhea, constipation) cihbang natna tawh kumsim in sihnadawng hongtunhi. Tua hi a, khangto cihpen atam na leh a hatna tawh kiteh kaktheilo ding a, ahoih na leh a manphat na tawh kiteh kak zaw na hihi.\n1. I. Ih Zogam kipawl khawm a khantoh na kisam maw kisam lo.\nNidang lai in ih Zogam community khat in zong kisim thei maiding in um ing. Hi mah leh Pasian in akam ciam om mah bang in hong pung hongkhang sak in ihten na munleh gam zong hongzai toto ahih manin community tampi in zong kikhen thei tading hi. Pawlkhat te munhoih munnuam/gamnuam ah anlim nono leh, inn hoihnono te sungah haksat na phawklo zahdong in Pasian in thupha hong piak laitak in ei Zogam aa, om ih sanggam te i nun tak na uh a kiciantak a, (surveillance) etcikna a kineih ciang in ih Zogam i mailam ih ngaihsutciang in bangci khawsak ding cih haksa mahmah hi. Bangbang hileh kipawl khawm a, khantoh na pen ih Zogam buppi in kisam mahmah hi.\n1. II. Kipawl khawm a khantoh nading in alo theilo akisam pawlkhat te.\nEizomi laigelh siam tampitak in agelh mah bang in kipumkhatna (unity) a om loh in bang mah kivaihawm theilo hi tuapen dikmahmah hi. Tuabek hi lo in, pankhawpna/kihelna (participation) leh kipiakna (contribution) te aom kei leh bel Khantoh na ihcih pen athu bek hiding a, ki taangtun’(implement) zolo dinghi. Tua bek thamlo in Zogam community pan a, a khangkhia eite mah ih makaih masak kuldinghi.\n1. III. Khantoh nading in kuate kihel a, bang ci kihel ding?\nKipawl khawm (community) khantoh na ihcih mah bang in asung a om/teng te kihel hamtang kulhi. Khantoh na (Development) na kasep zawh kum nih kum thum hong cin’ ciang ka etcik/tehna (surveillance) ah, ei Zogam ah Khanto na aki sap napen mun khat in, Kawlgam sungah kimu hi. Ahi zong in INGOs, NOGs leh international agency te in ei Zogam a ding in akisap bang in nasem theilo ahih man, bek tham lo Gamdangmi te paiding pen phalna Kawlgam kumpin’ pia nuam lo hi.\nTua hi a, Kawlgam vaigam ah pilna ih sin a, ih hau a ih mingthang zong in ih Zogam leitang kituah in Gam hau/nuam/hoih ah vaki koih theilo hi. Kawlgam sung a om state lak ah Kayah state a khangto lo pen pawl in ki ciam teh a, dik tak a etcikna (surveillance) aki bawlciang in seh thumsuah seh nih in ni sim in an pongman/ ahunhun in ne zo a, ei Zogam sung a, om te ahih leh, seh thumsuah seh nih in nisim in an pongman/ahunhun in ne zolo hi.\nTua ahih man in nangleh kei kipum khat hibek thamlo a, ih kihel/ kipiak a, ih om na ciat pan in ih pian na Zogam leitang mangngilh lo a, ih hih theih na ahi’ pilna, thatang, sumleh pai leh thunget natawh ih pankhawp ding kisam hi. Tua ahih man in kipawl khawm a khantoh theih nading in a kiphuan sa pawl (organizations) te siiksan leh akisam lai te behlap aseptoh ding in hoih sa ing. Genteh na in, Zogam khantoh nading kipawl na (Zogam Community Development) cihbang a, ma hong pang masa khawng aom a, leh pan pih a ih ding khawp ding in zogam min tawh nang hong zawn ing.\n1. IV. Midang ten eimi te hong muh na.\nMinamdang ten Zomi cih in hong theih sang in Chinmi in hong thei zaw uhhi. Kawlgam state khempeuh ah Chin mi te ki om kim a tua Chin mite lak ah Zomi te in khat hi hang. Pasian hong laptoh sak zomi mipil pawlkhat te hang in midang telak ah maipha ih ngah ciang in vang kinei in ih ma zong vang in a hak sading pikhat zong a ol no in kingah/zo thei hi. Tua bang ding in Topan’ hong laptoh ding kathu ngetna hi. Pasian hong laptoh mipil cih ciang in, Degree sang pipi tawh a om tebek cih na hilo zaw in a citak, thuman, nunnem, mite muan, pian pih ciim na leh zu leh sa tawh a minsia lo te hi.\nPasian laptoh ei Zomi pawlkhat te hang in nop tuam na ih ngah mah bang mah in ei Zomi pawlkhat te leuleu pen kawllak vailak ci lo in a sun a zan in a nam kinken pawlkhat na om a, nasep silbawl ding dong phawk lo in ih om ciang, tua teh min’ hong neu muh, hong muanglo, ahih man in a biah/ ol no ding khat zong hak sa mahmah theihi. Nasep na vai tawh kazin na khat ah ei Chin mi ten’ kumpi phal loh van tawh sumbawl a a nawk nawk na khua pi khak na hi kha hi. Kamatpongtin (NRC) a muh uh ciang in ka tuntun na ah hong pai in thu hong sit niloh uhhi.\nA sun a zan in na sem mawh ih mu mawh in ni bang zah hiam khat om in ka lung hong kia sak mahmah hi. Bang hang a kei hong hici nungzuih uhhiam cih, a mau mahmah ka dawt kik teh Kawlkumpi thukan ten hongdawnnah ah, no Chinmi te vankham bek tawh na sem te hong cihi. Chinmi te hong cih ciang in keizong Chinmi khat in hong mu uh ahih ciang in tua bang ding mah in hong um hih tuak uhhi.\nTua bang a, ka om tohtoh ciang, nasep na tawh kisai (coordinate) sepkhawm thei na ding in Galkap mang (state Commander) te leh Mengyi pa (state commissioner) te tawh ka ki meltheih ciang in nuamtak in na kasem thei pan hi. Apua lam (civil) te lak ah ka ki hel leuleu ciang in tua khua a, om mi ten’ Chin mi ahih nak leh zu ne ding vive in um mawh uhhi. Bang hang hiam cihleh Chin mi a om tawm mahmah ta leh a om sunsun te’ lak ah pawl khat in a sun azan a nam kinken ahih man un, keizong a nam kinken ding mah in hong mu lian uhhi. Tua khuami te mawh na a hi lo ei Chinmi te ih omsiam lohman hi cih pen damdam in tel toto ing.\nTu ciangciang ei Zomi te kawlgam state khempeuh leh Gam khempeuh ah om kim ta ihih man in nang leh kei hang in ih mipih ten vang nei a, ahak sading kim lai a ol no a ih suah sak ding han ciam ni. Minam dang te’ ukding in Zomi te Pasian hong tel hi lo leh, a meilam ( tail) ding in Pasian in hong bawl hilo a, a lulam (head) makai ding a Pasian hong bawl nang’ leh kei hi hang mi mawkmawk te hi lo ih hih man in ei leh ei ki neu muh lo in midang te sang in a siam zaw, a lian zaw ka hih man in midang te nek, dawn, gamtak bang a gam ta ding hi kiang ci a ei leh ei ki sang khai a minam dang te lutang (head) ih hih lam mang ngilh kei ni.\nIh Zogam ih pian na leitang leh a om lai ih Pi ih Pu te mangngilh lo a, Pasian hong piak ihnasep naciat pan ih ngah thupha, University hoih pipi tepan ih sin thu te, Gam hau/hoih te a ih muh ih theih na te tawh ih Zogam leitang leh minam te puahna ding in zangni. Pasian hong piak thupha te khangsawn te a ding in leh hong pia Pa mang gilh kei ni. Leitung luahding bang in nasem in, a sipah ding bang in Pasian kiang ah thungen ni. “Dream as if you will live forever, live as if die today”. Pau Do Lian @ Jeffrey\nPrevious: Ka muhpak US Gamthu pawlkhat – 51\nNext: Kimuak Vaidawn\nUSA, Georgia sanginn huangsung ah sangnaupang khat palik te’n kaplum


url: =Minam itna sungah Zomite Min phuahzia kihel\nThang Do Hang (International Tongsan Consultant)\nKhatvei lai in Zomi a ki-itsak mahmah siapa khat in, biakinn sungah a thugen kawmin minam itna ding thu zong gen hi. Zomi ih hih manin Zopau Zola tawh Pasian thu genin, Pasian phat ding hi hang. Minam dangte pau (Kawlpau, Mangpau..etc) khawng pau thei taktak mello,kitel mello pi khawng a Zomi vive kikhopna sungah i pau/ i zat pen hoih lo hi ci-in gen hi. A gen kawmkawm mahin, " lakhat hong sa ning" ci in Mangla khat ong sa mawk hi. Mangpau manglai pen ei la danin ngaihsun kha mawk a hi tammaw ka ci hi.\nTuhun ciangin minam khanlawhna pi khat a ong tung ta ahih manin, Zomite' sungah minam Zomi,Zolai le Zongeinate ki-it zaw in zat ding le kepcing ding kihanthawn mahmah ciat hi hang. Tulaitak ciangciang khangthak sungah pawlkhatte bangin i Zongeina a thei cian kha nai mello khangno dangte akihilhnop laitak ahi hi. Tua bang kawm kalah ei mahmah in ih ngeina leh ih paute kep sawm loin lam a pial sawmsawm lam kimanawh tawh kibang kasa gige hi.\nA poi kasak khat le ka lunghimawh mahmah thu ah Zomite sungah i mipil pipi, Sia takpi, Zomi nam it mahmah veve pawl khat adiakdiak in USA ah gammi (Citizenship) khawng a ngah pawlkhatte in a min kilam dangpi khawngin alaih om kiukiu mawk hi. Tulai tak a Malaysia pan i phuahtawm UN min ih cihte dan lah hi het sam lo, min tuampi khat peuh tawh ong kipulaak thei mawk uh hi. Na min ka theih ngei tawh kibang nawn kei si ci in vadong mah leng limtak ong hilhcian liang uh hi. Tua a minphuah uh pen lawh hak, telcian haksa le ciapteh haksa phial mawk takpi hi.\nTua ahih manin Zomin taktak pen i pupa ngeina khat om khin ahih manin, telhakna ding om lo hi a, i mipi mah asapna nuam ziau lel ahi hi. Tua bek tham loin, mipil masa pawl khat bangin Khristian min (Christian Name) cih bangin diktak ( Official) ahi khollo min mai ah Mang min khawng na bulh zanzan thei uh hi. A mau thuthu bel hi peuh mah lua zen hi. A hih hangin Biakna ngeina hang khawng a hih liang kei leh bel ih minam ngeina akem lo kihi gige na hi zaw hi. Gentehna: Sia Thomas PPP, Sia Eddie QQQ, Sia Simon KKK, Sia David TTT ...cihte pen ngaihsutna tuampi kasa hi. Minam dangte a hi tuan sam lo, ei min lah hi lian lo, a tate bang uh Laisiang tho sung a min hoih tata pawl khat bulhsak pawl khat bang om hi hang.\nZomite pen gamdang ih tun teh i minte pen minam dangte min tawh kibanglo ahih manin, miten tel hak ong sa leuleu hi. Mite tel nopna dingin ih min laih pahpah ding maw? Ih ngeina zong laih pahpah ding maw? Minam dangte dan suak pahpah ding maw cih ngaihsut huai kasa hi. Minam dangte zong tawh ih dan leh ih ngeina akibatna zong tampi om lel hi. Western lam mite' a zui ding maw, Sen (China) te zuizaw ding maw ? I ngeina kem zaw ding, khang thakte ih hilh main, ei makai / mi masate kikhel masa pah malam ding? cih mimal kim kidong masa nuam hi hang. A hi zongin, ih ut peuhpeuh kua ma' kham theih hi zenzen lo zel hi. Tua a hih manin pawl khat ong lak suk leuleu ning.\nZomi ten min tawh kisai-in, minpi ih nei a kinosapna hoih nono zong ih nei hi. Tua mah bangin mangkang ten minpi nei in min no zong nei hi. Gtn: Cin Za Hu Pau a minpi hi a, a nosapna minno pen Pauno a hi hi. Lengtong la ongsak ciangin Lengtong Pauno kici hi ciphot ni. Zum lai khat bang khatah official in min kikhum ding hi leh Cin Za Hu Pau kici ding aa, a pua lamah ih sap teh Pauno / lengtong Pauno ci hi hang. Tua mah bangin minam dang mi min thangte lakah zong USA mihau pen pa bang zong aminpi pen William Henry Gates IIII hi a, a kitheihna a minno pen Bill Gates, (William =a tom lakna in Bill ) bill gates bekin kithei zaw lel hi. Hih te gel ih etkak ciangin Minpi leh Minno ih neih tuakna kimu thei hi.\nTua khit ciangin min masa, laita min tawpna cih zong kineikhawm hi. A mau belin Min masa pen min neipa/nu min hi-in,Beh min khawng kiguang mawk lo hi. min tawpna pen Pate min,Beh min, Pu te' min ci zaw ding ih hiam khat na zang uh hi.Min lai ta bel a guan nop peuh uh hi.Min tawpna ah minam min, gam min khawng bel na zang liang kei uh cih ding hi.\nZum ah form fill up na khawng ah pen First Name( Min masa) Middle name( min laita) Last Name ( min tawpna) ci in ong dong lel aa, min tawpna pen Beh min ci aa ong dotna om lian lo hi.A mau in min tawpna ah a Behmin,a Pa' min, a Pu' min a guang na hi zaw uh hi.A mau ' ngei na hi leu leu lel hi. Ei lah a mau minam lah hi pah lo hi ve hang maw,ih minam ngei na kepna ding ka cihna hi. Ei min mal thum neisa ten First name, Middle name Last Name teng pen Min masa Min Laita min tawpna at suk pah ziau theih hi lel hi. Buaina om khol kei,Citizenship zong ong ngah sak lua lel. Ih pu ih pate min ong phuahsak pen ih neu lai aa ong phuahsak ahih manin i kepcing zawh ding kisam mahmah hi.\nTua dan hi leh tate min ih phuah dan ding kingaihsun thei pah dinga, Min tap lah kineisak thei veve, min laihte in lah nei veve, beh min lah kiguang thei veve dingin bawl theih hi ta hi. Gtn: Man Siamlun Gualnam cih min pen kihel kim mahmah hi. "Man" a (first name )pen a pi min tawpna a tappih min hi a, Siamlun (Middle name)pen a deihnate a sut/ a tap nop na hi in, Gualnam ( last name) pen a beh min a hi hi. Hih min pen min nei sa gige a khel hi lo in, a suah tung pan a phuah pah a hi hi.Zang thei leng hoih sa ing. Ih ngeina lah paii lo,Gam dang dan lah ki zang thei pah hi.Mang min bial bual a koih te khawng bel, Kawl te ui khawi khat Maung Ba ci aa min piak tawh ki bang sa ing.\nTulaitak a UNO Secretary Mr. Ban Ki Moo in a ma S.Korea min mah zang lel a, Al-qeada makaipi (Osama Bin Laden) in amau min mah zang hi. Tua banah Rajiv Gandhi in zong a mau min mah zangin, Daw Aung San Suh Kyi in zong Linda Sophia Suh Kyi ci-in mawk laih sese loin, minam dangte in a mau min ciat tawh sam/lo thei veve hi. Mary, Joseph, Samuel pu pa phuahsak a hi lo ei leh ei kiphuah cihte bel thu tuamtuam hang a zang nuam ten a mau thuthu hi sam kha mah ding hi. Tua hi in, ih minam ih it a, ih ngeina ih kepnop leh ngeina kem dingin mite thu ih hilhnop leh, ei leh ei mimal ciatin, bang ciang minam ki-it a, minam bangci danin kem cihte ngaihsut huai mahmah thu ahi hi.\nTZN: By: Thang Do Hang (International Tongsan Consultant)


url: =Tulaai Leitung Thuthang Tuamtuam Updates Dec 20, 2014\n· Hamas te in Gaza pan Israel gamsung atawlam December 19 ni in athu ala omlo pi in Thaupi tawh nakap mawkmawk uh ahihman in Israel ten December 20 ni leiba lohna in Gaza a Hamas te zum nih Vanlengtawh bomb khiat ek uhhi. mihing kuamah asi aliam bel omsamlo ci uhhi. Langnih kilemzawh August kha pan amasapeen kidokikna zong ahihi.\n· 2006 kum Israel ten Hezbollah te adona laai in Lebanon te namgimtui naak bomb khiat sak uh ahihman in Mediterranean tuipi sung ah namgimtui ton 15,000 luangkhia a hihtawh kisai in Israel ten Lebanon tetung liau sum $850million vaal piading ci in UN Assembly in December 20 ni in thukimna nei uhhi. Israel palaai pawl inbel alangkhat lam gumdeuh sam uhteh cihsan hi.\n· December 22,23 ninih sung Yangon khuapi ah UNA mualmi party kigawmkhawm ten kimuhkhopna khawmpi neiding uhhi. Hih kimuh khopna ah 2008 thukhun vaai, Federal vaai, NLD tawh kipawlding leh kipawlnawnloh ding vaai, Minam kipumkhat nading cihte kikumkhawm ding uhhi.UNA sung ah Zomi mintawh party khat ineihsun ZCD zong innteek lam ah akihel ahihi.


url: =Burmese Bible School Hon Poai | Siyin Chin Baptist Church\nArticles (Sizang Lai), Burmese Bible School\nBurmese Bible School Hon Poai\nPosted by thawngno ⋅ March 14, 2012 ⋅ Leave a comment\nTopa Pathian ii thupha piakna le, Rev. Dr. Thuam Cin Khai ii hanciamna taw, USA ngam sungah Burmese Bible School ci in, kawl lai, kawl kam taw Lai Thiangtho saanginn khat zawk ciang khat kihong aa, tu in a 4 na tu, Washington DC area ah March 10, 2012 ni kihong hi. US Sizang Tuiphum pawlpi kikhopna Hope Baptist Church ah kivawt aa, lai hilna zong tuaksung mun ma hi tu hi. Burmese Bible School sia July 2008 kum in kipan a, amasabel Syracuse, New York ah om Wesleyan Church le Mission For Christ (MFC) te ii panpuina taw kihong hi. Pathian hesuakna taw khat zawk ciang khat kihong tato aa a niina Buffalo, New York state le, a thumna Milwaukee, Wisconsin State te ah kihong hi. Washington DC campus sia a lina tu hi.\nSponsor a pia organization partnerte a nuai abang hi.\nCentral New York District of the Wesleyan Church\nWisconsin Wesleyan Church\nSupport a pia pawlpite a nuai ateng hi.\nUtica Karen Church\nMatu Christian Church, Syracuse\nChin Christian Church of Syracuse\nMyanmar Christian Fellowship, Milwaukee\nZomi Christian Fellowship, Syracuse\nSizang Burmese Mission Church, Maryland\nUS Siyin Baptist Church, Maryland\nWashington DC saangah lai hil tu sya (faculty member) teng sia anuai a bang hi.\nDr. Thuam C. Khai – BS SUNY Empire State College (In Progress); BA, MA (ACTS/Asia United Theol. University, S. Korea); MDiv. (Philippine Baptist Theological Seminary, Baguio); EdD (Central Philippine University, Iloilo, Philippines), PhD (Vision International University, CA)\nDr. Joel Rainey – BA, M.Div., PhD Southern Baptist Theol. Seminary, (Director of Missions: Mid Maryland Baptist Association)\nDr. Keith Yoder – BA, MS, EdD University of Pennsylvania (President, Teaching The Word Ministries)\nDr. W. Stephen Neel – BA, Th.M., DMin Dallas Theological Seminary, (Pastor, Southern Columbia Baptist Church)\nS/M Mary Cingh @ Awi Khawm Huai – BA, Kalay University; BTh., Zomi Theological College; MDiv., Myanmar Institute of Theology\nS/M Suinawn Thangpawl @ Suisui – B.Th, Myanmar Institute of Theology, M.Min, Seminary Theology Malaysia\nRev. Kip Thian Pau – BA, Mandalay University; BRE, Zomi Theological College; Diploma in Journalism,\nAfrica Literature Centre, Zambia; M.Min., Myanmar Institute of Theology\n« Upna Kicinna In Kiitna Hi\nZawna Sia Topa Aa Hi, Yehowah Nissi »


url: =Gamlak-a Kiko Aw | Storacles | Bible Universe\nZeisu in, “Numei sunga suak mi khempeuh lakah tuiphum John sanga alian zaw mi khat beek aom kei hi.”ci hi Matthew 11:11. Hih Zeisu in kamsangte lakah alian penpen acih amah guak atangteen pa thu ih bangci theih hiam? Judah gam gampalakah John in thugen hong kipat ciangin, gamlapi panin mite hong pai-in hih avanglian, alaulo, akiniamkhiat thupuakpa thugen hong ngai uh hi. Tua hun lai a biakna makai te tawh kilamdang mahmah hi. A nuntaakna siangtho iin thumaan hi. Siampite in puan manpha pipi leh ahoih mahmah te silh uha, John in kala-oh mul tawh kigan puan silh iin savun kawnggak gak hi. Amau te in pawi abawl laitak-un, John in anta-ang ahikeh locust akici (carob pods) bee leh gamlak khuaizu te ne hi. Pasian Khasiangtho tawh akidim theih nadingin amah in lenggahzuu ahi zongin a kibilh zuu nam tuamtuamte ahi zongin dawn lo hi (Luke 1:15). John in a thuhilh nadingin, kikhopna inn hoih te sangin gunpang khawng leh mualkuam khawng tel zaw hi. Mite kidong uha, “hih pa Elijah ahi ding hiam?” ci uh hi. John in Laisiangtho Lui lai-a kamsangte puan silh mah bangin silh a, ahih hangin amah Elijah hilo hi. Gabriel vantungmi in a nu leh pa kiangah asuah mapek iin hong pianzia ding gen khin a, “Topa adingin mite a baihsa-a, a koihkhol dingin Elijah kha le vangliatna tawh Topa mai-ah a pai ding hi,” Luke 1:17 a ci hi . John thupuak in Elijah ngah Khasiangtho vangliatna mah tawh kibangin Pasian mite lakah khanlawhna aom nading nasep ahi hi. Asep bulpi in mawhna pan kisikkik na leh Zeisu a khat veina hong pai ding ahih manin mite kiginkholhsakna ahi hi. Laisiangtho in ni nunungni ciang Elijah leh thuphum John galkap te khempeuh in amau sep mah tawh kibang Zeisu nih veina hong pai ciang mite kiginkhol sa-a aom theih nadingun na hong sem ding uh hi ci hi. “Ngai un, a lauhuai mahmah TOPA ni lian hong tun ma-in kamsangpa Elijah kong sawl ding hi.” Malachi 4:5. (ZIV) (Joel 2:28-31 zong na sim in.)\nPhawk Ding: Khasiangtho-kidim Tuiphumpa John nuntaakna in a lamdang kiniamkhiatna hi. Amah in a thuhilh mah bangin anuntaakna zong Pasian tungah kipumpiakna nei hi. Aman angsung khual lo a, midangte Zeisu kiangah apuak pen ama lungnopna bulpi ahi hi. Asep khempeuh Pasian min thansak nading bekbek ahi hi.\nPhawk Ding: Sim mah hi! Laisiangtho len taktak hi cih theih nadingin John in Laisiangtho Lui na man hi. John in anungzuite antan ding leh thunget ding zong hilh hi ci-in Laisiangtho in hong gen hi (Matthew 9:14). Hih pen Pasian a lungsim takpi tawh it hi cih akilatna dang khat zong ahi hi. Tua bangmah in eite in zong mimal ki-apna leh Laisiangtho simna tawh Pasian thei a, it a, Ama Khasiangtho ih ngah theih nading ahi hi.\nPhawk Ding: John pen gamlakah ate'ng khat ahi hi (Luke 1:80). Zeisu in leitung mite gumkhia ding pa hicih mite tungah alahnop manin haksatna thuak ding leh sihna nangawn thuak dingin a nuntaakna kiphal hi. Tua mah bangin tuni-in Topa a it takpi te in launa leh gualnopna te nusia-in Zeisu teci hi ding uh hi.\nLuka 7:30. Ahi zongin Farisi mite leh Thukham hilh siate in Pasian' deihna nialin Johan khutsungah tui kiphum ding utlo uh hi. Luka 3:19, 20. Ahi zongin, gam ukpa __________ in ama naupa' zi __________ias a ten'pihna hang leh a gamtat hoihlohna a tuamtuamte' hangin Johan in __________ a taii hi. 20Tua ciangin __________ in thong sungah Johan khia a, a gamtatsiatna a behlap lailai hi.\nPhawk Ding: John in hangsan takin ama hun lai-a akilangh mawhna abawlte uh langpan in genkhia a, biakna maikaite aa nangawn kawkkhia hi. Ni nunungni cianga kisikkikna leh sianthona dinga Pasian thupuak zong akipaakta gam makai te leh pawlpi makai te a tam zaw in deih hetlo ding uha, ahizongin Laisiangtho tawh kituak thupuak hi ding hi.\nTimoti Masa 2:9. Tua mah bangin numeite zong a kilawm a kituak bekin kizemin kipuahin, sam khawng a uanglua-in bawlloin, a khengvalin kizepna a tuamtuamte __________ Peter Masa 3:3. Na hoihna dingun puatham kizepna ahi sambawlna, kham leh suangmanpha tawh kizepna, puan hoihnono silhnate na bulphuh kei un la Isaiah 3:18-21. Tua ciangin Topa in khebuh hoihte, lutuam leh khade lim tawh a kibang kizepnate; 19bilbah tualte, taaute, leh mai sitnate; 20lukhute, banbulhte, kawngten'te, paknamtui bungte, leh a kivom aite; 21min gelhna zungbuhte leh nakbuhte;\nPhawk Ding: He Awilo! John in puan manpha pipi te silh lo-in, akilawm puan--Christian te zuih theih ding te silh hi. Tuhun a puansilh uanglua, zahmawh dawk dektak a puan silhna te in ze-etna lian khat ahi hi. Pasian in thaangippi peuh, mawngkhak peuh silh ding hong deihsak hilo hi; aman tamlua, atomlua, akigak lua, zahmawh dawkdek taka puansilhna te pen Christian te silh ding hilo hi. Kham tawh kizepna zungbuh, tau, bilbah cihte leitung mite in adeih mahmah hangun ,Laisiangtho tawh kilehbulh vanzat te ahi hi. Isaiah 3:18-23 sunga agen te bang van hiam cih zong na thei khin kei kha phial ding hi, ahih hangin leitung mi pawlkhat in zang uh hi. Hih milim bia te zat teng pen Nitumna lam tengin ngeina iin hong zang ta uh hi.\nPhawk Ding: Christian te khempeuh in Pasian’ Khasiangtho hopihna zak theih nadingin lungsim azingsak thei guihthei khamtheih khempeuh zat hetloh ding ahi hi (Paunak 23:31, 32; Habakkuk 2:15; 1 Peter 5:8).\nThukhente 13:7. __________ hangin amah in kei kiangah, ‘En in, nang gai-in tapa khat na nei ding hi. Tua __________ ciangin leenggahzu ahi a, khamtheihzu ahi zongin ne kei in la, a nin bangmah ne kei in. Bang hang hiam cih leh naupang pen a suaha kipan a sih dong Pasian' tungah Nazir mi hi ding hi,’ hong ci hi,” a ci hi. Korin Masa 6:19. Na pumpi uh, Pasian in a hong piak, note' sungah a teng Kha Siangtho' biakinn __________ lamtak theilo na hi uh hiam? Note' pumpi, nomau' neihsa hilo a, Pasian-a' ahi hi.\nPhawk Ding: Ih khuak ciimna, ze-etna nanzawhna cih te leh sia leh pha khentel theihna cih te pen ih neek ih dawn tawh kisai pha mahmah hi. Christian peuhmah in—ih neek ih dawn te akipan—ih sepna khempeuh ah Pasian min ih thansak ding ahi hi (1 Corinthians 10:31).\nJames 4:4. A citaklo mite aw, leitung tawh kipawlna pen Pasian tawh kigalneihna ahih lamtak theilo na hi uh hiam? Leitung tawh a kipawl mite pen Pasian tawh a kigalneih dingin a kibawlbawl ahi uh hi. Korin Nihna 6:17. Tua ahih manin Vanglian Topa keimah in kong genin-ah: Amaute tawh kikhenin amaute kiang panin paikhia un la, a sianglo peuhmah sukha kei un. Tua hi leh note ka hong ngai ding hi. Johan Masa 2:15. Hih leitung nate leh Pasian tawh a __________ thute deihluatin nei kei un. Mi khatpeuh in hih leitung nate a deihluat leh amah in Pa Pasian it taktak theilo hi. Rom Laikhak 12:2. Leitung mihingte' gamtat bangin gamta kei un la, na lungsim uh kikheelin Pasian kipuahpha sak un. Tua hi leh a hoih nate bang hi a, bangte in amah lungkim sakin, bangte a kicing hiam ci-in thei-in Pasian' deihna na phawk thei ding uh hi.\nPhawk Ding: Zeisu nih veina hong pai ciang kigingkhol-a om theih nadingin midang te huh a, etteh thamcinga a nungta dingin tuni-in Topa in Ama mite hong sam hi.\nFilippi 4:8. Sanggamte aw, a tawpna-ah ka hong gennop thu in, a hoih leh a phattaak thute tawh na lungsim uh na kidimsak un. Tuate in: A man, a dik, a tang, a siangtho, a deihhuai, leh a pahtakhuai thute ahi hi. Late 101:3. A sia na peuhmah ka deih kei ding hi. __________ mite' nasepna ka mudah a, tuate tawh ka kisukha kei ding hi.\nPhawk Ding: Tuiphum John in ngongtatna nam khempeuh pelh dingin thupia hi (Luke 3:14). Tua te lakah, cimphawng-a ngongtatna nam tuamtuam te etna zong kihel hi. Zeisu in nulehpa mawhna leh ngongtatna te pen lunggulhna leh ngaihsutna pan kipan hi ci hi (Matthew 5:22, 28). Tua ahih manin, Christian te in ngaihsut hoihlo hong guan thei TV etna, video etna te leh lai hoihlo simna te pelh ding ahi hi.\nLate 40:3. Eima Pasian __________ la thak keimah hong hilh hi. Mi tampite in hih thu mu-in amah zahtak ding uh a, amaute khempeuh in Topa muang ding uh hi. Samuel Masa 16:23. Pasian' sawl kha gilo Saul' tungah a om peuhmah ciangin David in a laia la-in a khut tawh tum ahih ciangin Saul thaksuakin a ci dam a, ama kiang panin kha gilo kihemkhia hi.\nPhawk Ding: Ih theih kim ahi, mi a tamzaw deih leitung-a music minthang te in khalam adingin phattuamna pialo bek thamlo-in vantung nate lunggulhna susia-in khalam nuntaakna kiamsak hi. Ahih hangin, hoihna dingin music in genzawhloh iin vanglian hi. Saul Kumpipa dawi gilo in abawlsiat lai-in David in a zaknop harp music a tum ciangin a lungsim nosuah kik a, a sung pan dawi gilo kihemkhia hi.\nJohan Masa 2:6. Pasian tawh ka kipawl hi, a ci mi khempeuh, Jesuh Khrih a gamtat bangin a gamtat ding ahi hi. Titus 2:12-13. Eite in i lamet, a lian Pasian leh eite hong Hon Jesuh Khrih a vangliatna hong kilatkik ding hun ngakin i om laitakin i biakna tawh a kituaklo thute leh leitung nate deihna phiatin, lungsim hi hithiatin omin, thutangin, hih leitungah Pasian' deihna bangin i __________ dingin tua hehpihna thu in eite hong hilh hi.\nPhawk Ding: Tuhun a laam minthang a tamzaw te in leitung vai music te tawh kikop-a nulehpa kilunggulhna piangsak hi. Eite in, “Zeisu hi leh ahih ding hiam?” cih ih kidot ding ahi hi. Ih pumpi vei ngiamngiam a, khe leh khut atah tawh kituak a tahna te ih Honpa in khaam lo ding hi ci-in a kithukim dingin ka ngaihsun hi.\nTimoti Masa 6:10. Sum deihluatna in siatna namkim piangsak hi. Mi pawlkhat in sum deihlua liang uh ahih manin a upna panun pialkhia-in gimna lungkhamna tampi a thuaklawh uh hi. Thesalonika Nihna 3:10. Note tawh ka hong __________ lai-un, “Na a sem nuamlo mi peuhmah an nesak kei un,” ci-in ka hong gen uh hi. Paunak 28:20. A citak mipa in thupha tampi ngah ding a, a hau baih nuam mipa in gim tuak pelmawh ding hi.\nPhawk Ding: sumkitah (thi) kimawlna pen zatui tampi asuai tawh kibang hi. Pawlkhat in innkuan bup ii sum khol teng casino ah ahihkeh thi(lottery) leina in zang bei hi. “A hau pak” a tamzaw in sum kholsiam lo-in, mawk zat a, mawk beisak veve hi.\nJohan Masa 3:22. Ama thupiaknate zui-in ama lungkimna dingin gamta ihih manin ama kiang panin i nget peuhpeuh i ngah hi. Thuhilhna 12:13. Hih thute khempeuh __________ gen ding thu khat bek om hi. Mihing hong kipian'sakna a thu bulpi pen in: Pasian zahtakna leh a thupiakte man'na ahi hi.\nPhawk Ding: Mi khat ut banga gamta dingin Pasian gam tung veve ding cih bang hitheilo hi. Zeisu in ih etteh dinga—asiangtho nuntaak zia hong lahna in leitunga hong paina ahangte lakah khat ahi hi (1 Peter 2:21).\nJohan 14:15. Tua ciangin Jesuh in, “Kei na hong it uh leh ka thupiakte zong na zui ding uh hi. Johan Masa 5:3. Pasian i it ciangin ama thupiakte a zui ihi hi. Eite-a' dingin ama thupiakte zuihding a haksa lua hilo hi. Late 40:8. __________ deih bang hihna-ah nuam ka sa hi, ka Pasian aw. __________ thukham ka lung sungah om hi,” ka ci hi.\nPhawk Ding: Zeisu ading palai, Christian te pen leitung mite tawh akibang lo dingin hong kisam hi! Tuiphum John in Zeisu hong pai masakna ah mite akiginkholh theih nadingin huh hi. Tuni-in zong Zeisu nih veina hong pai ding ahih manin mite a kigingkholsak ding leh a siangtho-a a nungta dingin Pasian in Ama mite hong sam hi.


url: =I tate’ mailam pilna makaih ziading ~ Go Lian Kap :: ZOMI DAILY\nposted on 21 March 2016 at 2:15 pm Lomkholna: Article, Education\n“Train a child the way he/she should go…” Porverbs 22:6 Parents Academy for Students Achievement (PASA) training pan a ka ngahkhiat pilna lam ah tate’ makaihziading pawlkhat Zomi nu leh pa te’ theiding thupi sa ka hihman in pawlkhat kong hawmsawn nuam hi. Ka om na uh Kent city, Washington State ah naupangte’ mailam pilna lam ah gualzawhna a sangzaw a ngah theih nading deihsakna tawh Kent School District panin kum khat in 2 vei ta PASA training nu leh pa te ongpia uh hi. Hih training sung kasin thu tampi lak ah, I tate sangkahna ah a thupi nam 3 I kikum ding hi:\n1. khangno te’n a golteh bang suaknuam ( educational and professional dream/career),\n2. Naupang te’n inn leh sang inn ah lai bangci sim ( homeworks, class activities), leh\n3. Inn ah nu leh pa te’n I tate’ laisim hunding bangci geel sak? (time management).\n1. khangno te’n a golteh bang suaknuam (Educational and professional dream/career)\nI tate’n bang lamsang sin uh leh nuamsa? A gol uhteh bangsuak nuam? Cih a ngimna uh leh a sunmang (dreams) te uh I telsiam ding thupi mahmah hi. A mau ii uukna leh lung-gulhna tawh kizui in a thalawp semsem nadingun pat-tah siamding thupi mahmah hi. Galkap buu a suaknuam naupangkhat I pat-tah nop leh a ma ii laisim dingpen gaalkap lim a tam theithei leh gaalkap tawh kisai a sim nop tata simsak dending leh musak dending thupi mahmah hi.\nTham lo in, hun awng I neih teh gaalkap office leh gaalkap khatpeuh kiang vapai in va kimusak ding; galkap a suah theihnadingin bangteng kalsuan ding cihte vaki hosakleng a lungsim uh ah lawpna khang semsem in, ei va sawlsawl kul-lo in a suahnopna hangin lasim hanciamsak mahmah hi. Ka PASA training lai in ka class siamah nu’ ii papen kum 27 sungbang vanlenghawl hi.\nKa tapa,Khai no, pen vanlenghawl suaknuam a hihlam ka genteh a patawh appointment bawlin ko omna pan in minute 45 mawtaw kihawlna ah vaipai pih in apa leh ka tapa Tg. Khai no (kum 13,taan8) tawh vaki holimsak hi. Apa’n zong hoihtakin lam nahilh a hihmanin ka tapa bang a lawpna khanglua kisa in tua khit a kipan a grade teng a vekin A leh A+ bekbek ong ngah hi. Kacihnopna ah naupangte’ suahnopna lampi nu leh pate’n na telpihin tua lampi ah phaltakin na paisakleng a mau a dingin gualzawhna in ngak a hihlam mipil te’n lim gen mahmah hi.\nEi Zomi nu leh pa te’n “ nau pang bangmah theilo” ci-in I tate’ lung-gulhna I nawlkhin (ignore) san lel hi; hihbang ngaihsutnapen khialhna lianpi a hilam mipil te’n lim gen mahmah hi. A kum tawm lai a kipanin a mau ii lampiding ah I pat-tah dingpen nu leh pa te’ mawhpuak a hilam theih huai mahmah hi. A golciangun, a suahnop na khat peuhpeuh a matut zawh nadingun nu leh pa te’n thapiakna leh lam lah na i neiding a thupipen a hihi.\nZomi Nu leh pa pawlkhat in bel naupangte’ uukna leh suahnopna thulaak sak lo in, a mau ii suahsak nopkhat hahsawl in naupangte’ uuklo pikhat utlo pipi in zuisak uh hi. Hihbang ngaihsutna pen gamkhangto leh mipil te’n nazanglo uh hi. Thamloin, hihbang kimakaihna tawh naupangte’n a sangkahna mabanuh ah thadah leh cimtak in lawpna neilo uh a hihman un a tup uh tung zolo in dinkhawl thei uh hi.Tua a hih man in I tate’n a golciangun bangsuaknuam hiam cih nu leh pa te’n I theih ding thupi mahmah hi.\n2. Naupang te’n inn leh sang inn ah lai bangci sim (Homeworks, class activities)\nZomi nu leh pa te diakdiak in I tate USA ah sang a kah naak uhleh pilna namkim a ngah kim leldingin ki tuat a, I tate’ sangkahna ah sangsung leh inn ah a mau adingin bang kisam pipenhiam cih don in ki neilo hi. Naupangte’ mailam pilna lam gualzawhna dingpen sangsia te’ mawh puakin ki ngaihsun khamawk a hihmanin i tate’ sangvai ah thuphamawh in ki ngaihsunlo hi. Zingsang sangkuan in nitaak ongciah naak uhleh a hun a tunteh pilna a ngah leldingin ki tuat hi. Hihbang ngaihsutna pen khialhna lianpi a hihi.\nNaupangte’ mailam pilna lampi (educational journey) pen sangsia te’ tungah 50% ki-nga a, nu leh pa te’ tung ah 50% ki-nga hi. USA gamsung pilna lam ki makaihzia (learning system) pen active learning system kici a, ei kawlgam dan a, laivuanpi teh ong leh kia cihbang hilo hi. A thupidiak ah, naupang te sang inn pan ongciah uh teh homework a nei hiam? Due date cik ni hiam? online homework a neihiam? Cihte I theikimding thupi mahmah in, nisim homework a bawlna uh te leh a dang tuamtuam kigawm a kumkhat sangkahna mat kipia a hihmanin na khempeuh a thupi mahmah a hihi.\nNisim a sin uh laite inn ah khatvei enphasak kikleng hoih penpen hi. Nisim in a homework te uh sit denin bawlpihden ding thupi mahmah lai hi. Adiak in elementary lamtebang writing and reading practice ong ki puasak dending hi. Banghanghiam cih leh naupang te a mau laitaan tawh kizui in English bangtanciang simtheiding cih education department in ngimna leh geelna koihden uh hi. A mau ii zawhlohding a haksalua kipialo a hihmanin nu leh pa te’n nisim naupangte’ homework pelh lo bawlsak hamtang le hang pilna lam ah zekai cih om ngeilo hi.\nNaupang te’n laisim a hanciam theih nadingun reading lamsang pat-tah mahmah ding leh laisim a uuk theih nadingun lamlahding thupi mahmah hi. Tua a hihmanin, i tate’ ading hun la tangtang in I omom na city library te ah paipih den in a mau mintektawh library card te bawlsakin laibu kawmsak tangtang ding thupi mahmah hi. Hih USA tualsauk mikang te’n a tate uh tan-lang (K-g) a hihnak uh leh library card a mau mintektawh bawl in laibu a mau kumtawh kituakin kawmsak tangtang uh hi.\nHihbangin a neu uha kipan pantahleng laisim ong zongsang toto ding uh a, a mailam uh pilna lampi kihon na lam lianpi khat asuak hi. Tua a hih manin, naupang te’n sang inn ah tuni bang sin uh a,bang homework a nei uh hiam cih nisim sit-tel ding thupi mahmah hi. Thamloin, sang inn a, a sinsa tenguh bek tung kingalo in, inn ah zong nu leh pate’n nakpitak in laisim leh homework bawlsak dendingzong thupi mahmah hi.\nZomi nu leh pa te’n bel naupangte’ pilna lam ngimna sangin sum leh paai ki kinbawlzaw a hihman un tate maikaih tanghtang ki tawm mahmah hi. I tate sang inn pan ongtun phet un computer leh TV enpah uh a, an nekawm nangawnin en lailai sak uh hi. Naupang pawlkhat leuleu computer ah game bekbek kimawkmawl lualiangin zankimdong lumlo liang uh a,a hizongin Zomi nu leh pate’n almawh peuhmah lo uh hi. Thamlo in, hihbang naupangte’ computer game leh TV a et-et uhpen kipaakna khat bangkeek in la laisop uh hi.\nA tuadingmah deihna in Zomi nu leh pate’n TV LCD a tam man tata tawh kidembawl lai in sun leh zan leh khawlhunphial omlo in TV leh computer game tawh kinitumsak hi. Ka tate’n a sang inn pan bang homework nei hiam cih ki ngaihsun lo. Ka tate’n lai zomaw zolo cihte leh sang inn ah gamtat hoihmaw hoihlo cihte kin in kinei vetlo hi. Zomi te inn pawlkhatbang vahawh leng a ta te uh game leh TV tawh buai in ging ziazua uh a, nu leh pa te’ kiho ki za zolo phialin om mah taleh nu leh pa te’n phamawh sapeuhmahlo uh hi.\nPawlkhat bangin iphone,ipad, smartphone, game leh TV te pen naupang khemna bangin zang uh a, a deihdeih un hunciangtan neiloin kimawlsak uh hi. Thunget ka vak lai in leh ka khualzin n ate ah, nu leh pa te’n tate thungending samlo in, ko thungetna gei ah TV game kimawlin ging ziazua uh a, nu leh pa te’n a tate uh Pasian theisak nuamlo hinteh maw cimai ing;hihbang nu leh pa pen Zomi a tamzaw kihiphial hi. Tulaitak USA a Zomi nu leh pa te’n I tate makaihzia pen mipil te lamlahna tawh a kibang khatzong omlo hi.\nEnglish 101 ka laklai a, ka siamahnu in a tate a khualna in a inn ah TV koihlo ci hi. A tate himhim a phone tawh game a hi a bangmah kimawlsak ngeilo ci hi. PASA ka sangkahna ahzong, mikang nu leh pa a tamzaw te’n naupangte’ mailam a khualna in inn ah TV koihlo ci uh hi. Thamlo in, a kisamloin naupangte computer khoihsak vet lo cilai uh hi.\nNaupang tepen ukcipding leh thongkia bang a,suahtaak hun omlo liang a gakcipding hituanlo a hihi. A mau a dingin hun geelsiamding thupi mahmah a,na khat peupeuh ah a khengvaal a i omsak lohding thupi mahmah hi. Athupi pen ah, sang inn pan ong ciahciang un homework bawlsak masakding thupi penpen hi. Laisim hunsung zong nai ciangtan leh hun-awng minute 15 bang piak zelding thupi mahmah hi. Gentehna in, nitak laisim hunsung pen nai 2:00 sawtding bang a hih leh nimute 30 ciangin minute 10 bang break lasak zelding cihdan hun geelsiamding thupi mahmah hi.\nLaisim hunsung in inn sung ah TV leh phone te a kipan zatlohding thupi mahmah hi;ahangin, alungsim vuah lai a omlaitakin nadangkhat lut leh a lunglutna uh beimang(distract) thei hi. Laisim hunsungin sabuaikhat zangin nu leh pa a man zawzaw in ompih hamtangding leh bang lai sim uh hiam cihte theisakding thupi mahmah hi. Inn dei kiciangzaw deuh a neite’n laisim khan nei hamtang dingin, tuakhan sung inn pang ah lim a hi a bangmah suangloding thupi mahmah hi.\nNaupangte lai pumsimsak zong a mau a dingin lawpna khanglo a hihmanin ei neihdan kizui in alaisim uh leh a homework uh a manzawh leh sum a hilo a dang nakhat tawh letsong piakbawl leng amau thalawp tuam mahmah uh hi. Mipil te’n a tate’ mailam hoihnadingin nisim hun schedule bawl den uh hi. Laisim hun,hun awg lakhun, an nek hun, leh luphun cihte naitawh kician takin kalsuan tangtang uh hi.\nI tate’ ading i deihsak leh a mau ii deihna leh suahnopna I ngaihsiamding thupi mahmah a, tua lampi ah i totsiam sakding leh i lamlah siam mahmahding thupimahmah hi. Naupang te’ mailamdingpen pilna mah a thupipen a hihmanin sang inn leh inn ah lai a hahkatding uh thupi mahmah hi. Thamloin, sang inn a, a sintengbek uh siksan lo in inn ahzong I hihzawhzahzah tawh nu leh pate’n i pat-tah tohtoh laiding kisam mahmah hi.\nI tate’ mailam i khual nop leh a kisamloteng hemkhia in, a thupi leh a kisam ngaih sut na, ki pat-tah na, leh kalsuanna te i zatding a thupi pen a hihi. Thamloin, Zomi nu leh pate’n mipil tetung leh mikhangto te tung kipat-tahna hoih te et-teh in i zuihpahding thupi mahmah hi. I tate pen i pat-tah tangtangding a thupi pen a hihi. Mi te tawh kihoziading, leng la do ziading, inn ah phone ong lut leh mite’ a hopihziading uh cite a kipan i pat-tah mahmah ding kisam hi. Pa Go Lian Kap (Student of law at Highline College, Seattle, WA)\nPrevious: Hih Suangpi Tung Ah (On This Rock)\nNext: UNHCR Card tawite nasep vaiding Malaysia kumpi in genkhia tading\nUS gamsungah vanlengkhat Engine puakkham in mi 1 si, 7 liam


url: =Kumpi Masate 8 | Siantongluan.net\nKumpi Masate 8\nKumpi Masate 8 |\nTua ciangin Solomon in Zion a kici David khuapi panin Topa Thuciamna Singkuang la-in Biakinn sungah a paipih dingin Jerusalem khuasung ama kiangah Israel upate leh minam lutang, Israel beh makaite a khawm hi.\nTua ciangin Israel mite khempeuh a kha sagihna Ethanim kha sunga pawi hunin Kumpi Solomon kiangah kikhawm uh hi.\nIsrael upate khempeuh hong pai uh a, siampite in Thuciamna Singkuang la-in Biakinn-ah paipih uh hi.\nTua ciangin amaute in kikhopna buk, leh puanbuk sunga om a siangtho nazatte khempeuh a paipih uh hi. Siampite leh Levi mite in tuate paipihto uh hi.\nThuciamna Singkuang mai-ah a kikhawm Kumpi Solomon leh Israel mihonte khempeuh in biakna-in tuu leh bawngtalte tampi tak pia uh ahih manin tuate a phazah kisim zolo hi.\nTua ciangin siampite in a kherub-te kha nuai, siangthopen munsung, biakinn sungnung lama ama munah Topa Thuciamna Singkuang paipih uh hi.\nKherub-te in Thuciamna Singkuang omna mun tungah a kha uh zak ahih manin Thuciamna Singkuang leh a zawlte tungah kherub-te in khuhna piangsak uh hi.\nA zawlte sau mahmah ahih manin biakinn sungnung mai siangtho mun panin a zawl mongte kimu a, ahih hangin a pualam panin kimu theilo hi. Tuni dongin tua san takah tuate om hi.\nTua Thuciamna Singkuang sungah, Egypt gam panin a paikhiat lai-un Topa in Israel mite tawh thuciamna a bawlna Horeb-ah Moses in suangpeek nih a koih simloh bangmah dang omlo hi.\nSiangtho mun panin siampite a paikhiat ciangin meii in Topa biakinn tuam a,\nmeii hangin siampite nasem dingin om theilo uh hi; bang hang hiam cih leh Topa minthanna vang in Topa biakinn a tuam hi.\nTua ciangin Solomon in, "Topa in vantungah ni koih khin a, ahih hangin khuamial sahpi sungah amah a ten ding gen khin hi.\nKeimah in nangma-a dingin a kipahtawi mun khat, na ten tawntungna ding biakinn khat ka lam khin hi," a ci hi.\nTua ciangin Israel a kikhawmte a din laitakin kumpipa in en kawikawi-in Israel a kikhawmte khempeuh thupha a pia hi.\nTua ciangin amah in, "Egypt panin ka mi Israel-te ka paikhiatpih-a kipanin keima min a om theihna dingin biakinn khat lamna ding Israel minam khempeuh sungah khuapi khat zong ka teel kei hi. Ahih hangin ka mi Israel-te tungah a uk dingin David ka teel hi, ci-in ka pa David tungah a kam tawh a ciamsa a tungsak Israel Pasian, Topa in thupha ngah ta hen.\nIsrael Pasian, Topa min dingin biakinn khat lam ding ka pa David lungsim sungah om ngei hi.\nAhih hangin Topa in ka pa David kiangah, Keima min dingin biakinn khat lam ding na lungsim sungah a omna thu a hoih mahmah ahi hi.\nAhi zongin nangmah in a biakinn na lam kei ding a, nangma sung pan hong suak ding na tapa in ka min dingin biakinn a lam ding hi, a ci hi.\nTu-in ama bawlsa thuciamna Topa in tungsak khin hi. Bang hang hiam cih leh ka pa David munah keimah khangin, Topa ciamsa bangin Israel kumpi tokhom tungah ka tu a, Israel Pasian, Topa min dingin a biakinn ka lam khin hi.\nAmah in Egypt leitang panin amaute a paikhiatpih lai-in amah in i pu i pate tawh a bawl Topa thuciamna a omna Thuciamna Singkuang-a dingin tua lai-ah mun khat ka bawlsak hi," a ci hi.\nTua ciangin Israel a kikhawmte khempeuh a omna Topa mai-ah Solomon ding a, vantung lamah a khutte zak hi.\nAmah in, "Israel Pasian, Topa aw, tunga om vantung ahi a, nuai-a om leitungah ahi zongin, nangma mai-ah a lungsim khempeuh uh tawh a gamta na nasemte tungah thuciamna lenin itna kip a lak, nang tawh a kibang pasian omlo hi.\nNa nasem ka pa David tungah na gensa thu na kipsak hi. Nangmah in na kam tawh na gen a, tuni-in na tungsak hi.\nTua ahih ciangin tu-in Israel Pasian, Topa aw, ama tungah, Keima mai-ah nang na gamtat mah bangin na tapate in keima mai-ah gamtat ding a kidop nak uh leh, Israel kumpi tokhom tungah a tu dingin keima mai-ah mi khat zong na tasam kei ding hi, ci-in na nasem ka pa David tungah na ciamsa thu lenkip in.\nTua ahih ciangin tu-in Israel Pasian aw, na nasem ka pa David tungah na gensa thu kipsak in.\n"Ahih hangin leitungah Pasian teng taktak ding ahi hiam? Vantung leh vantung a sangpen in nang hong huam zolo hi. Tua ahih manin keima lamsa hih biakinn in bangzahin nang hong huam zolo zaw kan ding ahi hiam?\nAhi zongin na nasempa thungetna leh a hong thumna hong don in la, Topa ka Pasian aw, tuni-in nangma mai-ah na nasempa in a hong ngetna, a kikona leh a thungetna hong ngai in.\nTua lai-ah ka min om ding hi, na cihna mun hih biakinn lamah sun leh zanin na mit hak in la, na nasempa in hih mun lamah a thungetna hong za in.\nAmaute in hih mun lamah hong nget uh ciangin na mi Israel-te hong thumna zong ngai in. Na tenna mun vantung panin hong za in la, ka mawhna uh hong maisak in.\n"Mi khat a vengpa tungah khialin, amah a kiciamsak a, amah hong pai-in hih biakinn sung nangma biakna tau mai-ah a kiciam leh,\nnangmah in vantung panin za-in gamta in la, na nasemte thu khen in la, a mawhpa thuak sakin ama lu tung mahah ama gamtatna tungsak in la, a dikpa a dikna langsakin ama dikna tawh kizui-in thaman pia in.\n"Nangma tungah hong khialhna hangin galte mai-ah na mi Israel-te a guallelh ciangin, amaute nang lamah hong kihei kikin nangma min hong phawk a, hih biakinn sungah thu ngenin nang tungah hong thum uh leh,\nvantung panin za-in na mi Israel-te khialhna maisak in la, a pu a pate uh tungah na piak leitangah amaute paipih kik in.\n"Nangma tungah hong khialhna hangin vantung kikhakcipin guah a zukloh ciangin, amaute in hih mun lamah thu ngenin na min hong phawk a, amaute na gimsak ciangin amau khialhna panin a kihei uh leh,\nvantung panin za-in na mi Israel, na nasemte khialhna maisak in la, amaute zuih ding lampi hoih hilh in la, na mite tungah gamh-in na piaksa leitang tungah guah zusak in.\n"Gam sungah kialpi tungin, pulnatna ahi a, ankung natna ahi a, ankung zawngkhalna ahi a, kauphe ahi a, lung ahi zongin a om a, amau khuapi khat peuhpeuh a galte un umcihin, bangbang gimna, bangbang natna hita leh,\nmi khatpeuh ahi a, na mi Israel-te khempeuh in ahi zongin amau lungsim natna thei-in hih biakinn lamah a khutte hong zanin bangbang thungetna hita leh bangbang thumna hita leh hong bawl uh leh,\nna tenna vantung panin za-in maisak in. Tua ciangin amau gamtatna khempeuh tawh kizui-in a lungsim uh na theih bangin amaute tungah pia ciat in (bang hang hiam cih leh nang, nang bek in mihing khempeuh lungsim na thei hi).\nTua hi leh ka pu ka pate uh tungah na piak leitang tungah a nuntak hun sung khempeuh uh amaute in nang hong zahtak ding uh hi.\n"Tua mah bangin na mi Israel a hilo gamdang mi khat nangma min hangin a gamlapi panin hong pai-in\n(bang hang hiam cih leh amaute in a lian nangma minthanna leh nangma mite-a dingin na sepsak na liante thu za ding uh hi), hih biakinn lamah thu hong nget ciangin,\nna tenna vantung panin za in la, tua gamdang mipa in nang tungah hong ngetna khempeuh tawh kizui-in hih in. Nangma mi Israel-te mah bangin leitung mi khempeuh in na min thei-in nang hong zahtakna ding, leh hih ka lamsa biakinn pen nangma min tawh a kilo ahihna a theihna ding uh ahi hi.\n"A galte uh a do dingin na mite kuankhia-in, bangbang lamah amaute sawl hita lecin, nangmah in na teelsa khuapi lam, Topa tung leh nangma min dingin ka lamsa biakinn lamah thu hong nget uh ciangin,\namau hong thungetna leh hong thumna vantung panin za-in amau vai huh in.\n"Amaute nang tungah hong khialin - bang hang hiam cih leh mi a khiallo kuamah omlo hi - amaute tungah nang heh a, galte tungah amaute pia-in, amaute kimanin a galte gam a gamla ahi a, a nai-ah ahi zongin kipuakhia a,\nahi zongin amaute a kipuak khiatna leitangah amaute in a lungsim uhah thu ngaihsunin kisik kik a, Kote khialin lampialin ka gitloh tat uh hi, ci-in amaute a mante leitang panin nang tungah hong thum uh a,\namaute manin a puakhia a galte uh leitangah a ngaihsutna khempeuh uh leh a lungsim khempeuh uh tawh amaute kisik kikin, nangmah in na teelsa khuapi, amau pute pate tungah na piaksa amau leitang, leh nangma min dingin ka lam biakinn lam nga-in nangma tungah thu hong nget uh leh\nvantung na tenna mun panin amau hong thungetna leh hong thumna za-in, amau vai huh in.\nNang tungah hong khial na mite leh nang tunga hong gamtatna uh amau thupalsatnate khempeuh maisakin, a galte un amaute tungah hehpihna a neih theihna dingun amaute manin a puakhia mite muhna-ah amaute hehpih in.\n(Bang hang hiam cih leh amaute pen Egypt panin na paikhiatpih, sik meiphual sung panin na paikhiatpih nangma mi leh nangma luah ahi uh hi.)\nNa nasempa hong thumna leh na mi Israel-te hong thumna-ah maipha tawh hong en tawntung in la, nang hong sap peuhmah uh ciangin amaute na bil na ngat in.\nEgypt panin ka pate uh na paikhiatpih lai-in na nasempa Moses tung tawnin na gen bangin nangma luah ahi dingin leitung mi khempeuh lak panin amaute na tengkhia hi, Topa Pasian aw," a ci hi.\nTu-in Solomon in hih thungetna leh thumnate khempeuh Topa tungah a bawl khit ciangin, vantung lamah a khutte a zan sa-in a khukdinna mun Topa biakna tau mai panin amah dingto hi.\nTua ciangin amah dingin awging pha tawh Israel a kikhawmte khempeuh thupha pia-in,\n"Ama hong ciamsa khempeuh tawh kizui-in ama mi Israel-te tungah tawlngakna a pia Topa in thupha ngah ta hen! A nasempa Moses tung tawnin a gensa ama thuciam hoihte khempeuh kam khat zong maimawklo hi.\nI pu i pate a ompih mah bangin Topa i Pasian in eite hong ompih hen la, eite hong nusia kei hen la, hong taisan kei hen.\nAmah in i pu i pate a thupiaksa ahi ama lampi khempeuh a zui ding, leh ama thupiaknate, a thukhamte, leh a ngeina kipte a zui dingin ama lamah i lungsim hong awnsak hen.\nTopa mai-ah ka thumna kammalte sun leh zanin Topa i Pasian in hong za hen la, nisimin a kisam bangin a nasempa vai leh ama mi Israel-te vai hong huh ta hen.\nTua hi leh mi khempeuh in Topa pen Pasian hi, ci-in thei ding uh a, kuamah dang a omlohna phawk ding uh hi.\nTua ahih ciangin Topa i Pasian tungah na lungsim khempeuh uh tawh thuman un la, tuni-a bangin ama thukhamte zui-in a thupiaknate mang un," a ci hi.\nTua ciangin kumpipa leh amah tawh a om Israel mi khempeuh in Topa mai-ah biakna a pia uh hi.\nSolomon in thunuama biakna-in Topa tungah bawngtal tul sawmnih leh tul nih leh tuu tul za khat leh tul sawmnih a pia hi. Tua bangin kumpipa leh Israel mi khempeuh in Topa biakinn a ap uh hi.\nTua ni mahin kumpipa in Topa biakinn mai-a om inntual laizang ap hi; bang hang hiam cih leh meihal biakna leh an tawh biakna leh thunuama biakna a thaute a tazo dingin Topa mai-a sumngo biakna tau neulua ahih manin tua lai-ah meihal biakna leh an tawh biakna leh thunuama biakna thaute a pia hi.\nTua hi a, tua hun lai-in Solomon leh amah tawh a om Israel mi khempeuh in Topa i Pasian mai-ah ni sagih sung, Hamath khua lutna panin Egypt lui dong kikhopna lianpi khat bawlin pawi khat kham uh hi.\nA ni giat ni-in amah in mite ciahsak hi. Amaute in kumpipa thupha pia uh a, Topa in a nasempa David leh ama mi Israel-te tungah hoihna a lahnate khempeuh hangin lungdamna leh lungsim kipahna tawh a inn ciat uhah a ciah uh hi.\nTedim Lai Siangtho / Laibu: Kumpi Masate 8


url: =Promotion of the book 'The Beauty Fools' in Zagreb - Design District Zagreb\nEvent time 20. 01. 2017, 19:00


url: =14. AMS China : P'ang-chiang Region (Raster Image)\n15. AMS China : T'u-ho-mu Miao Region (Raster Image)\n16. AMS China : Ch'ang-te Region (Raster Image)\n17. AMS China : Ch'eng-tu Region (Raster Image)\n18. AMS China : Fou-liang Region (Raster Image)\n19. AMS China : Mien-chu Region (Raster Image)\n20. AMS China : Nei-chiang Region (Raster Image)\n21. AMS China : Pin-hsien Region (Raster Image)\n22. AMS China : Ching-ning Region (Raster Image)\n23. AMS China : Chiung-lai Region (Raster Image)\n24. AMS China : Jung-ching Region (Raster Image)\n25. AMS China : Lang-chung Region (Raster Image)\n26. AMS China : Sui-ning Region (Raster Image)\n27. AMS China : Tzu-kung Region (Raster Image)\n28. AMS China : Hsi-hsien Region (Raster Image)\n29. AMS China : Hsin-hsien Region (Raster Image)\n30. AMS China : Sui-te Region (Raster Image)\n31. AMS China : T'ai-y??an Region (Raster Image)\n32. AMS China : T'iao-chu-miao Region (Raster Image)\n33. AMS China : Tung-sheng Region (Raster Image)\n34. AMS China : Ch'ang-chih Region (Raster Image)\n35. AMS China : Cheng-hsien Region (Raster Image)\n37. AMS China : Chi-ning Region, Shandong Sheng (Raster Image)\n38. AMS China : Fen-yang Region (Raster Image)\n39. AMS China : Hsi-an Region (Raster Image)\n40. AMS China : Hsiang-ch'eng Region (Raster Image)\n41. AMS China : Hsi-hsiang Region (Raster Image)\n42. AMS China : Hsin-chiang Region (Raster Image)\n43. AMS China : Hsin-hsiang Region (Raster Image)\n44. AMS China : Huai-an Region (Raster Image)\n45. AMS China : Hui-hsien Region (Raster Image)\n46. AMS China : Hun-y??an Region (Raster Image)\n47. AMS China : Lao-ho-k'ou Region (Raster Image)\n48. AMS China : Lin-fen Region (Raster Image)\n49. AMS China : Lo-yang Region (Raster Image)\n50. AMS China : Nan-cheng Region (Raster Image)


url: =Kim Jong Nam suamlupna ah akihel numei 2 te thusitna kineiding ~ ZD :: ZOMI DAILY\nposted on 13 April 2017 at 9:21 am Lomkholna: Malaysia, News, Sawltak, World\nMalaysia, Kuala Lumpur International Airport sungah abeisa February 13 ni in aki suamlum North Korean gammi Kim Jong Nam sihna vaitawh kizom in numei 2 kiman hi.\nTua numei 2 tepen tuni Thursday (Apr 13) ni in Sepang Court ah thusitna aki neikikding hi a, zingsang 9am hunin Magistrate’s Court ah thusitna kipanding uhhi. Hih numei tepen Sepang Court panin Shah Alam High Court ah kipuak khading uh cihzong kiza hi.\nZingsang 8am madiak in Sepang Courthouse ah anih un tungkhinta cih theStar pan kiza a, Police te’n mawtaw atuamtuak in paipih uh a, Security khauhsak mahmah uh cihi. Thusit athuakding numei nihtepen kum 29 aphakhin Vietnamese Doan Thi Huong leh kum 25 aphakhin Indonesian Siti Aisyah te ahi uhhi.\nVietnamese Doan Thi Huong ii apianna apa zong tulaitak Malaysia ah atanu vaitawh ahawh laitak cih kiza hi. Vietnam-based aom NGO khatin akhualzin nading uh Sponsor pia uh ahih manin, Malaysia azinthei uh ahihi.\nZanni in atanu akikepna Kajang Prison ah hawhkhin a, naikhat sungkhawng atanu tawh kihona neithei uh cihi. Doan Thi Huong in agenna ah ka khasiat suaknawnkei, thuakzo khinta ing ci a, ahi zongin kapa adingin ka lunghimawh, amah ii Safety ding lunghimawh ing ci’n genkhia hi.\nTuni zong Serpang Court thusitna munah apa apaiding phallo in, Vietnam Embassy in kapa hoihtak nakepsak un ci’n ngetna nei cih kiza hi.\nDoan Thi Huong leh Siti Aisyah tepen “Section 302 of the Penal Code” tawh Murder ci’n mithat in thu akibawlkhin uh ahihi. Amawhna uh kiciantak in aki muhkhiatleh anih un sihdaan “Death Penalty” kipia theiding cihi.\nHih numei nihte pen agendan uh abatleh North Korea gammi pawlkhat in khutzat in aneih uh hihtuak hi. Amaupen mithatding kisalo in, ciamnuihbawl “Prank Show” bawlin Video akizaihding khawng asa uh hihtuak a, ahi zongin asawlte’n akhutsung ah “VX nerve agent” kici Chemical Weapon piamawk uh ahih manin, tuatawh mithat asuakkha uh hiding in kigen hi.\nAlso read: KLIA2 sungah Kim Jong Nam kithahzawh khakhatsung thupiang te ~ ZD\nTuni Serpang Court panin bangciciang thusitna, thukhenna hongnei uhdiam, ngaklai photni. ZD Sawltak #zomidaily\nPrevious: Awli-zinel (Original) ~ Evan. Suangh Dal\nNext: KL – London vanleng tungah zukham kopkhat hangin kibuaigawp ~ ZD


url: =LESSON 12 June 15 - 21 MITE IN NA INN SUNGAH BANG MU HIAM? ~ MUC\nLESSON 12 June 15 - 21 MITE IN NA INN SUNGAH BANG MU HIAM?\nLESSON 12 June 15 - 21\nMITE IN NA INN SUNGAH BANG MU HIAM?\nTu Kaal Sung Sim Ding: Isa. 38: 39; 58: 6, 7, 10, 12; 1Kor. 7:12-15; 1Pet.3: 1,2; Heb. 6: 12; 13:7; 3Jn. 11.\nKAMNGAH: “Ahi zongin note pen Pasian in a hong teelkhiat minam, Kumpi siampi pawl, a siangtho minam, Pasian mite na hi uh a, khuamial sung panin a lamdang mahmah ama khuavak sungah a hong samkhia pa nasepna a lamdangte a genkhia dingin Pasian in a hong teel mite na hi uh hi” (1Pet. 2:9).\nNuntak khuasak nuam i sak hun ciangin Topa tungah lungdam i ko hi. Innkuan sung nuamsa-in nasepna-ah daupai tuahphat hun ciangin, cidamin, sum le paai neih hun ciang Topa tungah i lungdam hi. Ahih keileh buai-na a tuah hun ciangin Topa tung na lungdam veve hiam? Babylon panin Kumpi Hezekiah kiangah a hawh mipa a kidot bangin na innah hong hawh mi tungah “bang na mu hiam? ci-in kidong ding hileh, a pulaak ding bang thu le la na pulaak diam? (Isa. 39:4).\nMite in na inn sungah bang mu uh hiam? Vantung mite in bang mu uh hiam? Inn sung in bang lungsim tawh kidim hiam? Thungetna munin a kimu diam? Hehpihna, piakkhiatna, itna a kimu diam? Ahih keileh hehna, buai-na, lungtomna, thangpaihna, kitotna a mu zaw uh diam? Na inn sung pan a puasuak mi khat in Jesuh a phawk diam?\nHih thu dotnate in bangci bang innsungah om i hiam cih hong theitelsak hi. Tu kaal sungin siatna, hamsatna a tam hangin inn sung a nuamsak ding thute i kikum ding hi.\nKumpipa Khialhna Pan Pilna Ngah\nKumpi Hezekiah in damna a ngah ciangin Babylo gam pan sawltakte pulaak thute sim in. 2Khang. 32: 25, 31; Isa. 38:39.\nBabylon pan sawltakte in a lamdang Kumpi Hezekiah damna thu thei nuamin va pai uh hi. Ahizongin Hezekiah in natna pan a damna thu pulaak lo hi; tua mite tungah Pasian thuman a hilh ding phawk lo hi. Damna a ngahna thu kipulaakna Isa. 38 leh Topa thupha piak a pulaak lohna kilamdanna thu Isa. 39 ah en in.\nPasian in sittel hi: Babylon pan sawltakte a va uh in thupi hi. Ahi zongin kumpi Hezekiah in kamsangte leh siampiten a makaih ding ngen lo hi. Pasian in zong khaktan lo hi. Mite muhna-ah Hezekiah in ama nuntakna leh gam sung panin Pasian nasepna damdamin hemkhia hi.\n2 Khang. 32: 31 in Pasian thupha-te hangin lungdamna nei lo-in a ngei-na bangin ngaihsutna in kiphatsakna lungsim hong guan hi, cih pulaak hi. Hezekiah tung panin innkuan thupha ngahte hangin Topa tungah thuman cihtakna kimu thei hi. A dang na phawk a om hiam?\nKhristian inn khatah a valengla mite in Khrih nungzui mite tawh kimuh theihna hun hoih hun pha khat hi. Lengla kimkhat in upna thu-te kuppih ding ut lo hi. Tua bang mite theihsiam ding kisam hi. Khristian mi khat in hotkhiat lungdamna thu gen ding pilvang kul a, lampi zon ding kisam hi.\nKhristian khat in neih le lam, gualzawhna khat peuh in Pasian thupha ahihlam theitel mah taleh tua-te kisialhpih ding hi lo hi. Tua sangin “khuamial panin khuavak sungah a om sam khia Pa minphat ding hi zaw hi” (1Pet. 2:9). Tua hi keileh Hezekiah bangin tua bang mite in mihing ahih hangun a nuntak uh in a si hi-in, Khrih in tua bang mite damsak hi; amaute in mawhna sungah misi hi-in, Khrih in sihna pan amaute thosakin, vantung tokhom tungah tu-sak hi (Eph. 2: 4-6).\nBangci bangin na inn in mite ading teci hi dingin na zang hiam? Koi bangin na innah hong hawh mite tungah na upna na hawm hiam?\nInnkuan Masak In\nHotkhiat lungdamna thu innkuanpihte tungah gen masak ding i thei ciat hi. Innkuan sangin masak zawk ding a thupi zaw mun dang om lo hi. Jn. 1: 40-42 in inn sung hotkhiat nasep bang pulaak hiam? Thkna. 6: 6,7; Ruth 1: 14- 18 sim in.\nLawphuai zaksakna: Andrew in a zasak mawk bek hi lo-in a sanggampa Simon in Jesuh a muh nadingin vaihawmsak hi. Jesuh thu a gen ciangin mite ngaihnop dingin pulaak hi. Simon in a innkuanpihte tungah Jesuh thu pulaak masa hi. Andrew tungah a pulaak khit ciangin bang mah dang pulaak nawn lo-in, Jesuh in Simon leh Peter tawh kituah uh hi.\nNaupangte Jesuh kiang paipih in: Innkuan sung tate tungah hotkhiat lungdamna thu gen ding a kisaplam kiphawk kha lo pahpah hi. Amau thuthu-in hong thei toto unteh, ci-in nu le pa tampi in ngaihsun uh hi. Tua bangin ngaihsut ding hi lo hi. Naupangte leh khangnote in nu le pa, innkuanpihte ettehin nungta uh ahih manin Pasian thu tawh pantahin Ama sungah khansuah ding kisam hi. Hih thu Thuhilhkikna 6 in limtakin hong hilh hi. Biakna, upna thute hilh hilh ding kisam hi. Nisimin mimal hi taleh innkuanin hi taleh biakpiakna kisam hi. Naupangte leh khangnote adingin hun piak kul a, hanciam zong kisam hi.\nNaomi tung panin bang thu na ngah hiam? Ruth 1: 8-11.\nRuth in Naomi gentheih laitak va tuak hi. Lungkia-in hehna, supna khempeuh hangin Pasian mawhpaih hun sungin amah tawh a om a mo nu ciahkik dingin sawl hi (Ruth 1;15, 20, 21). Kicinna om kei taleh nulepa in tate Pasian lamah a pantah ding uh, kicinna tawh kidim Pasian tungah a cihtak ding uh hilh ding a sapna Ruth nunzia sangin teci hoih zaw dang om lo ding hi.\nInnkuan in hotkhiat nasepna mun hoih pen hi, cih thu in na innkuanpih tungah huzaap bangci bang lungsim puak kisam hi, cih hong hilh hiam? Innkuanin Khrih a sang nai lo sanggam tanau-te kiangah nasepna zia ding ngaihsun in.\nZawhna Ngah Kilemna\nBiakna hangin a kikhen nupa adingin Lai Siangtho in bang hong hilh hiam? 1Kor. 7: 12-15; 1Pet. 3: 1,2\nKhristian upna kibang nupa sungah thupha: 1Korin Masa sungah a nunna kikhel mi khat in zi, pasal a neih ciangin upna kibang lote tawh nupa a suah uh ciangin, amau leh a tate in Pasian langpanna hi ding hi, cih mite ngaihsutna pulaak hi. Paul in amaute ngaihsut bangin ngaihsun lo hi. Zi ahih keileh pasal in a nunna kikhel hangin nupa siantho-na, nupa kikaal nopsakna a paisuak tawntung ding ahi hi. Khristian thu-um zi ahih keileh pasal khat in thu-um lo zi ahih keileh pasal a kipan tate siangthosak hi. “Siangtho-sak” cih kammal in thu-um lo zi ahih keileh pasal in a siangtho zi ahih keileh pasal tungtawnin hehpihna thupha a muh ciangin Khrih tawh kizopna nei thei hi, cihna hi.\nKikhel nuam lo-in a lungkhuah zi ahih keileh pasal hangin nupa kikhen ding a khentat zong om kha ding hi. Tua bang khentatna hangin buai-na thuak uh hi mah taleh hehpihna tawh kidim Pasian kammal in mimal deihtel theihna hong pia hi; mimal khentatna bang bang hi hen. Thu-um mi in tua bang thute tawh kikhihcip lo hi (1Kor. 7:15).\nKilemna tawh nungta in: Upna kibang lo nupa sungah hamsatna, buai-na tuamtuam om taleh amaute sungah Khrih kiang pan kilemna, nopna om thei hi. Nupa kikaal kizopna kip dingin lametna nei-in, hamsat taleh hotkhiat lungdamna thu in gualzo ding hi, cih phawk inla, thu-um lo zi ahih keileh pasal in nupa kikaal nuamtakin a om theih nading hanciam in.\nThu-um lo a zi ahih keileh a pasal adingin thu-um zi ahih keileh pasal in a septheihna ciangtan nei hi lo hiam? Itna, hehpihna, lungliang lo cihtakna, kiniamkhiatna tawh sepna cihte in thu-um lo mi khat a nunna zia kikhelsak thei vangliatna tawh kidim teci hoih hi. Thu-um zi ahih keileh pasal in Jesuh a zahtakna tawh thu-um lo a zi ahih keileh a pasal tungah kiniamna in vanglian hi. (Eph. 5:21) Thu-um zi ahih keileh pasal in a zi, a pasal tungah a kiniamkhiatma-in a masa-in Khrih tungah a cihtak tawntung ding kisam hi. Pasian tungah cihtak ding sawlna in a gilo zi ahih keileh pasal bawlsiatna thuak ding cihna hi pah lo hi.\nPawl sungah upna kibang lo nupa in hamsatna thuak a omleh bangci bangin na huh ding hiam?\nMi A Hawmsawn Innkuan\n1Kor. 4: 16; Eph. 5: 1; 1Thess. 1:6; Heb. 6: 12; 13: 7; 3John 11 sim in. Thuciam Thak sungah zui etteh cih kammal in Khristian nunzia bang hong hilh hiam? Teci panna leh puahphatna tawh kisai thu bang hong hilh hiam?\nThuciam Thak in kipuahphatna-ah a siangtho nunna etteh ding kitangsapna thupi hi, ci-in hong hilh hi. Mihing in amau pahtak mite omzia etteh hi; a muh nate etteh uh hi. Innkuan sungah zong tua bang mah hi. Tate in nu le pa, pi le pu, sanggam tanaute hong etteh uh hi. Zi le pasal zong khat le khat ki-et uh hi. Hih in zi in pasal tungah, pasal in zi tungah, innkuan sung khat le khat tungah a muibun teci dingin na nungta thei hi, cih hong hilh hi.\nMi tawh kizopna huzaap: I innkuanpih mite adingin a vanglian teci dingin i nungta thei hi. Niupa, innkuan tampi in etteh huai lo hi. I inn in Jesuh lungsim kilangsak theihna mun hi. Mi tawh kizopna huzaap in vanglian mahmah hi. Na inn in mi huh nading mun dingin na khentat thei hi.” The Ministry of Healing, 354.\nAnne-in Lai Siangtho thu sin ding, thungen khawm dingin na innah midangte na sap ciangin lengla-te in na innsung khuasakna zia hong etteh uh hi. Khrih sungah a nungta innkuan in picinna, thuman letkipna, mi tawh kizopna, buai-na leptuahna, kibatlohna om taleh kalsuankhopna kimu thei hi.\nJer. 17:9; John 2: 25; Rom. 3: 23 in kidop ding bang hong hilh hiam? ________________________________________________ ________________________________________________\nKhrih a zui mite nung zui in. I etteh mihingte in khialhna nei lo kuamah om lo hi. Khristian innkuan in etteh dingin kicinna tawh kidim hi lo hi. Ahi zongin Thuciam Thak in thu- zui mite etteh dingin a hong sawlna a hangin tua mite in Khrih nung zui uh hi. Mihing in khialhna tawh kidim hi mah taleh mimal khat ciat in a upna a pulaak mite etteh dingin hong sawl hi.\nBangci bangin na inn in a hoih zaw Khristian teci hi ding hiam?\nLai Siangtho sungah zindo innkuan tuamtuamte kibatlohnate en in. Bangci bangin zin do uh hiam? Isa. 58: 6, 7, 10-12; Rom. 12:13; 1Pet. 4:9\nA nuai-a innkuante zindo-zia ngaihsun in.\nAbraham leh Sarah: Pian.18: 1-8 _________________________\nRebekah leh a innkuan: Pian. 24: 15 20; 31- 33 ______________\nZacchaeus: Lk. 19: 1-9. Zindo siamna in zintung mite adingin tawldamna, gilvahna, holimna omna mun hi. Zindo siamna in a kipumpiak itna kilangsak hi. Jesuh in a thuhilhnate-ah gilkial mi nek ding anpiakna, dangtak mi dawn ding tui piakna cihte in Ama tungah kibawl bangin pulaak hi. I upna in zindo siamna tawh kisai ahihna hilh hi (Matt. 25: 34-40). Khrih min tawh inn sung pan nasepna tuamtuam om ding a, tuate lakah anne ding misapna, na innah dongtuak cimawh mite kepna kihel hi. Tua banah mi tawh kilawmtatna, kikholhna, mi tawh thungetkhopna, Lai Siangtho sinpihna cihte huam hi.\nZindo-na maan takin Pasian itna in a lawnkhak lungsim sung pan hong kipan hi. Kampau leh gamtatna tungtawnin tua itna kimu hi. Neih le lamh kicin lohna, hun ngah lohna, sep zawh lohna cihte paulapna-in nei-in zindo a kipan mi huh ding nial uh hi. Mi kimkhat in thu-um mite tawh tua bangin kizopna nuamsa lo, siam lo cih zong om hi. Pawl khat in tua bangin thu-um lo mite tawh kizopna hamsa ahih manin leengla do pelh uh hi. Tuhun mi tampi in itna nei-in zindo leh itna kihel zindo-na thei khial uh hi (hospitality and entertaining kibang lo hi).\nBangci bangin na inn in na upna dinmun pulaak hiam?\nNgaihsutbeh Ding; Ellen G. White, “ A Powerful Christian Witness,” 35-39; “ Attitude Toward an Unbelieving Companion,” 348 352, in The Adventist Home; “ Ministry of the Home,”349-355, in The Ministry of Healing; “ The Ambassadors From Babylon,” 340 348, in Prophets and Kings.\nPasian nasep nadingin Inn thahatna: Lungsim lawngin nunna kikhel ding inn huzaap hoihna sangin thugenna muibun zaw dang om lo hi. Nang le nang huzaap nei lo, nasep bang mah nei lo, hamphatna nei lo, kicinna nei lo-in kingaihsun kei in. Ahi zongin na inn sung pan in na hoih lianpi sem thei nahihlam phawk inla, hun hoih khahsuah ken.” Ellen G. White, The Ministry of Healing, 352, 355.\n1. Na innkuan huzaap in Khrih lungsim na phawk khak a om hiam? Na lawmte dongin. Bangin tuabang innkuan huzaap neisak hiam? Tuabang innkuan tungpan bangthu na mu hiam?\n2. Zi ahih keileh pasal thu-um lo nupa, innkuan bangci huh ding na hiam?\n3. Thu-upna hangin zawhthawh bawlsiat thuak innkuan, mi phawkna nei hiam? Amau hamsatte leh tua hamsatte zawh nading lampi ngaihsun in.\n4. Khristian thu-um mite in thu-um lo tate, zi ahi a, pasal, sanggam tanaute, zin le leengla-te adingin teci hoih hi thei hi. Innsung pan upna thu hawmsawn nasep in deih bangin a picin loh hangin na inn sung hong lut mi khat peuh a kicing Khrih kiang na tunna lampi na hilh thei hi. Honpa min tawh huhna, citpiak tungtawnin vantung hehpihna in nunna khel thei hi. Na innah honghawh mite na huzaap ngaihsun in. Na innsung hongtum mite adingin ahoihzaw teci hi dingin bang kisam na hiam?


url: =Tanumei nei ahih manin nausuakcil nupikhat apasal in Acid tawh buaksuk :: ZOMI DAILY\nposted on 10 March 2018 at 11:26 am Lomkholna: India, News, Sawltak, World\nIndia gamsung ah papi khatin azi aluplaitak Acid tawh buaksuk cimawk hi. Azi pen nausuakcil hi a, apasal in tapa adeih mahmah hi in, ahi zongin azi nau asuak ciangin tanu khat suakkhia ahih manin, apasal lungkimlo in Acid abuak cih Daily Mail pan kiza hi.\nIndia, New Delhi geinai aom Moradabad khuasung ah Monday ni in thupiang kici hi. Acid buak athuak nupinu pen kum 25 aphakhin khat hi a, aminpen Farah kici hi.\nAcid tawh abuak apasal pen amin Siraj kici a, kum 32 aphakhin khat ahihi. Tapa deihmahmah himahleh azi in tanumei khat neimawk ahih manin, Acid abuak hi a, hihvai hangin tua apasal pen matding in Police te’n zonsan uhhi.\nNupinu pen amai, akhut leh agil cihte ah Acid hangin kanggawp ahih manin District Hospital khatah kipuakpah hi.\nNupinu ii anau numeikhat ahi Nusrat Jahan in agenkhiatna ah hihte nupa pen aki teenzawh uh kum 8 bang phakhinta cihi. Abeisa inzong tanumei khat neikhin uh a, tu’n tanumei khat neihbehkik leuleu ahih manin, apasal alungkimlo cipongmawk hi.\nAmasa tanumei aneih inzong apasal te innkuan in simmawhbawl in, bawlsia niloh uh cihi. Tuabang kawmkal ah tanumei khat aneihbeh ciangin apasal te innkuanpen hehsemsem uh cihi.\nTua nupinu in agenna ah kapasal in nisim hong bawlsiat phialzongin ka tanumei 2 te kakhualna in thuakteta ding cih ka ki zawhsa ahihi. Ahi zongin kapasal in Acid liang hongbuakding in ka ngaihsunkha ngei hetkei hi. Hihbangin Acid hongbuahliang pen ka mangngilhngei hetkei dinghi ci’n khasiatak in genkhia hi.\nMore: India ah numei khatin amah abuansawm pasalkhat ii azang tansak\nIndia gamsung aom namke pawlkhatte numei te’n pasal aneihding uhciangin apasal dingpen sum tampipi tawh alei uh kulsak hi. Hih nupinu zong apasal te innkuan in apasal leimanding “Dowry” sum hongpia in ci’n sikthapai uh cihi. Tanumei 2 tak neisawnsawn ahih manin, ateekte innkuan ahehgawp cimawk hi. Numei pen simmawhbawl phadiak in, pasal nangawn leikul dinmun ah koihtheimawk uhhi. Tua amanpha mahmahin a ngaihsut uh PASAL tepen kuasung panin asuakkhia samawk uh hidinghiam? Sawltak #zomidaily\nPrevious: ZAM Thupuak :: 11 Mar 18 (UNHCR tetawh Leitungbup Numei te Ni kibawl)\nNext: Malaysia gamsunga Operasi aomciang abuaimahmah RELA te naitha kikhansak


url: =· Kawlgam Maguay Vanlaam gaalkaap phualpi pan Kachin te dodan ding kisin a leeng zialzial kawlgam gaalvaan leeng MIG-29 kici Russia bawlte khat June 11, 2014 ni in kangtum hi. Ahawl minih bel sih leh sih ci in Huihlukhu tawh leengkhia uha, tawmtuak liam in nungta sam uhhi.\n· Kilawmtaatna bawlkawm ding leh India te kivaai puakzia encian ding in Kawlgam Tuilam gaalkaap te June 9,2014 ni in India gam tuitaw lam a om India Tuipi gaalkaap phualpi tungkhinzo uha, ni 4 sung taamding uhhi ci in India gampan kihsawm thei Hindu thuthang in June 11, 2014 ni in genkhia hi.\n· Kawlgam ah MP kiteel takciang PR kici Mee tang hawmsiam cih kalsuanzia zatding nithum sung Kawlgam Amyotha Hlutdaw ah akikup khit uhciang, June 11, 2014 ni in deih leh deihlo meetang tawh thukhen uha, 117-deih,85-deihlo cih ahihman adeihtamzaw cihtawh khensat uhhi. Adiak in Mualtungmi part teng leh NLD te in deih kilkello himah leh Hlutdaw ah tahetlo uh ahihman in amauthu kingaihsak nailo suak hi.\n· Yangon Tamoi a om Penang Kawl Tuulpi ( Phungzi ) pa omna Kawl Biak Inn pi Kawlgam bup Buhdha biakna kipawlna te sawlna tawh Palik,Lutol tampitak June 10,2014 ni zan in luut uha, Lutol noteng man in abiak inn khakcip uhhi. Hih biak inn peen Penang Siampu pa leh kawlgambup Buhdha biakna kipawlna te aneih akituh tawntung kici hi. Hihthu hang in Penang Siampu pa ( Amin nawngkaai bualbual ) in U thein Sein leh kawlgam uk te kiang ah kakhia ding ci hi. Politics paizia manloh man in kawl le kawl kinuai masa uh, Azawhloh uhciang, Minam kaal Biakna kaal kinuaisak uh, Tun Biakna kibang leh amau biakna ngiat sukhamding kithawi leuleu uhhi.\n· Iraq gam sawtpitak aukcip US te matkhiat Saddam Hussein tennakhuapi ahi Tikrit khuapi kumpi langdo Islamic tapong te in June 11, 2014 ni in sim uha, Buluah uhhi. Atawmpeen mi 21 that uha, 40 vaal liam in Turkey gammi kumpi naseem 50 vaal man uhhi. June 10 ni in zong Mosul khuapi la uha, mipi 500,000 in inn le lo nusia in taaikeek uhhi.\n· Afghanistan Taliban te matcip US gaalkaap Sgt Bowe Bergdahi leh Taliban US te mat mi 5 kikheekna hang in US kumpi sung ah President Obama leh alawmte kimawhsak mahmah nahang in June 11, 2014 ni in Secretary of Defense Mr Chuck Hagel in Innpi ah gencianna nei hi. Aman agenna ah hihvaai peen President Obama geelna sapna tawh kivaaihawm hi a, hoih kasa a, kapanpih hi ci in gen hi. House Speaker John Boehner inbel Leitungbup ah US gam I bitna tawm mahmahta ahihman ithuak thuak kulmaita ve cih niangnuang hi.\n· June 12,2014 ni ciang akipan ziahziah ding 2014 World Cup Tukpeeng pawipi dawn ding in kagam akigingsa akipan lianding in ninthem teng kihahsiang khinzo a Ready ta hi ci in June 11, 2014 ni in Brazil TV pan President Dilma Rousseff in genkhia hi. US gam ah sun leh second shift semte adding etnading lemcang lo sese\n· DR Congo gam leh Rwanda gam gamnih kikaal gaalkaap kimatsakna hang in June 11, 2014 ni zingsang lampan kipan in gamnih gamgi dung ah kikaap ciatciat uhhi. Vanlam bel hilian naailo napin leilam ah bel abuaibuai uh hita hi.


url: =CoonDawgs.com :: View topic - Range\nhttp://coondawgs.com/forum/viewtopic.php?f=3&t=73279 Page 1 of 1\nAuthor: indianaboy [ Wed Sep 17, 2008 8:38 pm ]\nAuthor: Waterway-56 [ Wed Sep 17, 2008 8:43 pm ]\nAuthor: toe cutter [ Thu Sep 18, 2008 12:07 am ]\nAuthor: T om Jones [ Thu Sep 18, 2008 9:45 am ]\nAuthor: toe cutter [ Thu Sep 18, 2008 2:50 pm ]\nAuthor: indianaboy [ Thu Sep 18, 2008 9:13 pm ]\nAuthor: toe cutter [ Thu Sep 18, 2008 10:27 pm ]\nAuthor: toe cutter [ Thu Sep 18, 2008 10:33 pm ]\nAuthor: T om Jones [ Fri Sep 19, 2008 9:39 am ]\nAuthor: MSG Farley Ret. [ Wed Dec 08, 2010 10:55 pm ]\nAuthor: Slough [ Thu Dec 09, 2010 10:35 am ]\nAuthor: MSG Farley Ret. [ Fri Dec 10, 2010 12:17 am ]\nAuthor: HuckFinn [ Sat Sep 22, 2012 4:28 pm ]\nAuthor: silentstalknc [ Mon Sep 24, 2012 7:35 am ]\nAuthor: hootchandjaws [ Thu Oct 11, 2012 10:11 am ]